title: Sveitsin naisten jalkapallomaajoukkue

text: Sveitsi pelasi ensimmäisen kerran EM-lopputurnauksessa vuonna 2017. Alkulohkossa se voitti Islannin 2–1, pelasi Ranskan kanssa tasan 1–1 ja hävisi Itävallalle 0–1 eikä selviytynyt jatko-otteluihin.


title: Kultaköynnös

text: Kultaköynnös ("Epipremnum pinnatum") on maailmalla hyvin yleisesti käytetty köynnöstävä huonekasvi. Kasvi kasvaa luontaisena Kaakkois-Aasian ja Uuden-Guinean trooppisissa metsissä.


title: Kultaköynnös

text: Kultaköynnös on noin 20-metrinen ainavihreä liaani, jolla on jopa 4 cm:n paksuinen varsi. Luonnossa kultaköynnös on kookas ja liuskottunut köynnös, joka nuoruuden ajan viettää aluskasvillisuudessa ja sieltä pyrkii kiipeilemään parempiin valo-olosuhteisiin puun latvustoon. Lehtihankoihin muodostuu ilmajuuria, joiden avulla kasvi kiinnittyy puunrunkoon ja oksiin tai saatavilla olevaan alustaan.


title: Kultaköynnös

text: Nuoressa kasvissa on pienet herttamaiset lehdet, mutta vanhat lehdet ovat jopa metrin pituisia ja 45 cm leveitä. Luonnossa vanhimmat lehdet ovat liuskottuneet ja jälleen enemmän pitkulaisia. Lehtien yläpinnalla erottaa hyvin pientä laikkua ja alapuolella erottaa hyvällä valolla heikkoa helmeilyä. Huonekasvioloissa kasvi harvoin kasvattaa suuria tai täysikasvuisia lehtiä. Huonekasvina nuoret lehdet ovat puikeloita ja vanhemmat lehdet herttamaisia.


title: Kultaköynnös

text: Kasvi kukkii vehkakasveille tyypillisesti kookkaalla suojuslehdellä varustetulla tähkämäisellä kukinnolla.


title: Kultaköynnös

text: Kasvia on helppo lisätä kasvullisesti muutaman lehden mittaisesta latva- tai varsipistokkaasta. Latvapistokas lähtee nopeammin kasvuun, sillä siinä on jo valmiiksi muodostunut latvasilmu uuteen kasvuun. Uudet juuret lähtevät kasvamaan kultaköynnöksen ilmajuurista, juurruttaminen onnistuu parhaiten ja nopeiten vedessä muutaman viikon sisällä.


title: Kultaköynnös

text: Kultaköynnös on kokonaan myrkyllinen ja vaikuttava aine kasvissa on saponiinit. Kasvin rikkoutuneista osista tuleva neste on lievästi myrkyllinen ja saattaa aiheuttaa tilapäistä ärsytystä iholla ja limakalvoilla, kuten silmissä ja suussa. Kasvinesteelle altistunut alue on syytä huuhdella kunnolla. Jos oireet jatkuvat pitempään, kannattaa ottaa yhteyttä lääkäriin.


title: Kultaköynnös

text: Kultaköynnös on hyvin kestävä huonekasvi, joten se on hyvin suosittu erilaisissa julkisissa tiloissa. Kasvia näkee yleisesti joko seinälle kiipeilemään asetettuna, tai vapaana riippuen esimerkiksi amppelissa. Jos haluaa mahdollisimman näyttävän kultaköynnöksen, pitää ottaa mallia kasvin luontaisesta kasvutavasta. Kasvin tukeminen sammalpaaluun tai muuhun orgaanista ainetta sisältävään tukeen saa kultaköynnöksen kasvamaan paremmin ja tuuheammin, koska kasvin ei tarvitse etsiä tukea.


title: Kultaköynnös

text: Huonekasvina suositaan nimenomaan kirjavalehtisiä lajikkeita, joita on saatu jalostuksella.


title: Emmi Alanen

text: Emmi Alanen (s. 30. huhtikuuta 1991 Lappajärvi) on suomalainen jalkapalloilija ja entinen painija.


title: Emmi Alanen

text: Jalkapallossa Alanen edustaa Damallsvenskanissa pelaavaa Vittsjö GIK:ta. Vuoden 2015 loppuun saakka hän edusti Ruotsissa Umeå IK:ta, jonne hän siirtyi välittömästi Naisten EM-kilpailujen 2013 jälkeen. Pelipaikaltaan hän on keskikenttäpelaaja. Aiemmin urallaan hän on edustanut Kokkola Futis 10:tä, KPV:tä, FC Sportia, FC Unitedia ja HJK:ta.


title: Emmi Alanen

text: Alanen on pelannut A-maajoukkueessa 71 ottelua kesäkuusta 2010 alkaen ja tehnyt niissä 18 maalia. Vuoden 2013 EM-kilpailuissa hän pelasi täydet minuutit Suomen jokaisessa kolmessa ottelussa.


title: Emmi Alanen

text: Jalkapallon lisäksi Alanen paini pitkään. Painijana hän saavutti kadettien (alle 17-vuotiaiden) EM-hopeaa ja -pronssia sekä juniorien (alle 20-vuotiaiden) PM-hopeaa. Hän päätti luopua painista toivuttuaan pitkästä loukkaantumisesta, jolloin jalkapallon jatkaminen tuntui painin jatkamista helpommalta.


title: Emmi Alanen

text: Alanen on harrastanut myös yleisurheilua. Hänen isänsä Vesa Alanen kilpaili painijana ja isoisänsä veli Pekka Alanen paini olympialaisissakin.


title: Tšerdynin tie

text: Tšerdynin eli Višeran tie (; Ви́шерская доро́га, "Višerskaja doroga") oli Uralin yli Länsi-Siperiaan johtanut muinainen kulkureitti.


title: Tšerdynin tie

text: Tie sai alkunsa Tšerdynin kaupungista ja kulki Višeran, sen sivujoen Velsin ja Tšurokin kautta kannakselle, josta se jatkui Taltija, Ivdel ja Lozva -jokia pitkin Toboliin laskevaan Tavdaan.


title: Tšerdynin tie

text: 1500-luvun lopulla heti Siperian kaanikunnan kukistuttua Tšerdynin tie oli ainoa Venäjän hallituksen sallima kulkureitti Siperiaan. Vuonna 1588 Ivdelin suulle rakennettiin Lozvan linnoitus, josta muodostui tärkeä välietappi ja voivodin johtaman laajan kihlakunnan keskus. Lyhyemmän Babinovin tien avaamisen jälkeen vuonna 1598 Tšerdynin tie menetti merkityksensä.


title: Kallhäll

text: Kallhäll on kaupunginosa ja entinen taajama Järfällan kunnassa Tukholman lähistöllä. Vuonna 2006 Kallhällin asukasluku oli 12 821.


title: Kallhäll

text: Kallhäll kasvoi 1900-luvun alkupuolella pieneksi teollisuusyhteisöksi muun muassa koneteollisuudessa toimivan Bolindersin ympärille. Nykyään alueella sijaitse business park, jossa on lukuisia pienyrityksiä.


title: Kallhäll

text: Kallhällissa sijaitsee yksi Tukholman paikallisjunan asemista.


title: Kallhäll

text: Kallhäll on myös entinen taajama, joka on jo kauan sitten kasvanut yhteen muun Tukholman taajaman kanssa.


title: Perpignan Canet Football Club

text: Perpignan Canet Football Club on ranskalainen jalkapalloseura Perpignanista.


title: Perpignan Canet Football Club

text: Seura perustettiin vuonna 1934. Perpignan FC nousi toiselle sarjatasolla kaudeksi 1952–1953 ja pelasi sarjassa vuoteen 1959 saakka. Paluun toiselle sarjatasolle seura teki kaudeksi 1991–1992. Perpignan FC onnistui säilyttämään sarjapaikkansa vuoteen 1997 saakka, jolloin se putosi. Tämän jälkeen seura on pudonnut maan alasarjoihin.


title: KIF Örebro

text: KIF Örebro DFF (aiemmin Karlslunds IF) on vuonna 1980 perustettu ruotsalainen naisjalkapalloseura Örebrosta. Seura pelaa Ruotsin korkeimmalla sarjatasolla Damallsvenskanissa.


title: Blackmouth cur

text: Blackmouth cur on amerikkalainen koirarotu. Se on monikäyttöinen koira. BMC:a käytetään pääasiassa paimenkoirana ja se kykenee metsästämään minkäkokoista riistaa tahansa. Silti se on myös perhekoira, joka haluaa suojella kotiaan.' Sen alkuperä on Yhdysvaltain etelävaltioissa. Amerikan kennelliitto (AKC) ei ole toistaiseksi hyväksynyt cur-rotuja..


title: Blackmouth cur

text: Blackmouth cur on lihaksikas, karu metsästys- ja karjakoira, jonka karvapeitteen väri- ja sävyvaihtoehdot ovat lukemattomat. Yleisimmät ovat kuitenkin punainen, keltainen, juovikas, fawn ja kellanharmaa. Joskus harvoin esiintyy kokonaan mustia tai valkoisia yksilöitä. United Kennel Clubin (UKC) rotumääritelmän mukaan karvapeitteestä saa olla valkoista enintään 10 prosenttia, ja valkoisuuden tulee sijoittua varpaisiin, kuonoon tai rintakehään.


title: Blackmouth cur

text:
Blackmouth curin karvapeite on lyhyttä ja joko karheaa tai hienoa ja samassa, pentueessa voi esiintyä molempaa karvanlaatua. Blackmouth cur on hyvä perhekoira. Se on sosiaalinen, jos se koulutetaan oikein. Se on älykäs rotu, jonka on muodostettava side omistajaansa muutaman viikon ajan ennen kuin kouluttaminen voi alkaa. Rotu on hyvin uskollinen ja voi jopa kuolla omistajansa puolesta. Se on sopii myös lasten kanssa, jos se tutustutetaan niihin oikein. Kasvaessaan siitä tulee hyvin rento. "BMC jalostettiin maatalon koiraksi, joka suojeli perhettään ja kotiaan tunkeutujia vastaan. Siksi jalostettu BMC on reviiritietoinen. Suurin osa rodun edustajista tulee hyvin toimeen toisten koirien kanssa kotipihansa ulkopuolella, metsästäessään tai paimentaessaan karjaa, mutta perheensä omaisuuden luona se ajaa toisen koiran pois. Koiran näkökulmasta reviirin muodostaa on perheen koti, maa-alue tai joskus se mikä on läheistä sen ihmiselle.
"BMC on geneettisesti hyvin liikunnallinen ja miellyttämishaluinen. Jos sille annetaan oikeanlaista ohjastusta ja koulutusta, se voi sopeutua mihin tahansa toimintaan. Se voi paimentaa eläimiä, jäljittää riistaa, vetää painoa, juosta vinttikoiratapahtumassa, työskennellä etsintä- ja pelastuskoirana tai mitä tahansa muuta, mitä älykäs, urheilullinen ja miellyttämishaluinen koira voi tehdä."


title: Blackmouth cur

text: Blackmouth curia käytetään paimentamaan karjaa, haukkumaan karjuja, metsästämään oravia, karhuja ja Amerikan mantereella pesukarhuja ja puumia. Kaikki rodun edustajat ovat erittäin hyviä haukkumisessa ja paimentamisessa. Se ajaa riistaa puuhun. "Ladner"-linja on jalostettu erityisesti puuhun ajamiseen. BMC on hyvin monikäyttöinen koira, ja yhtä ainoaa yksilöä voidaan kouluttajan halusta riippuen käyttää haukkumiseen, paimentamiseen ja puuhun ajamiseen.


title: Blackmouth cur

text: Vaikka terveysriskejä on kaikilla roduilla, blackmouth cur vaikuttaa sitkeältä rodulta. Keskimääräinen elinikä on 12–16 vuotta. Kuten muilla samanlaisilla roduilla, entropia (silmäluomen kääntyminen) on todellinen terveysuhka. Rodun aktiivinen luonne tekee nivelsiteiden revähtämisen ja vetäytyneet lihakset mahdollisiksi.


title: Blackmouth cur

text: Blackmouth curilla on vaihteleva historiallinen tausta alueesta riippuen. Siihen kuuluvat "keltainen ladnerin blackmouth cur" Mississippistä, "punainen blackmouth cur" Alabamasta, "weatherford's ben -blackmouth cur" Teksasista ja "floridan blackmouth cur".


title: Blackmouth cur

text: Ensimmäiset rekisteröidyt blackmouth curit olivat ladnerin blackmouth cureja, jotka yksi monista yhdysvaltalaisista kenneljärjestöistä, National Kennel Club (NKC), otti rekisteriinsä huhtikuussa 1964. L. H. Ladnerilla oli niin laaja kirjoitettu dokumentti perheensä jalostuksesta, että NKC rekisteröi rodun. Näitä cureja käytetään oravien, pesukarhujen, puumien, ilvesten ja karhujen ajamiseen puuhun. Niitä käytetään myös karjujen ja villikarjan metsästämiseen. Niitä tiedetään käytetyn myös etsintä- ja pelastuskoirina.


title: Blackmouth cur

text: Blackmouth cureja esiintyy nykyisin idästä länsirannikolle, jopa Kanadassa asti. Ladner-linja tunnetaan myös Meksikossa, Argentiinassa, Haitilla, Venäjällä, Intiassa ja ympäri Eurooppaa.


title: Blackmouth cur

text: Kirja "Old Yeller" kertoo pojasta, joka kasvaa Teksasin rajalla ja adoptoi kirjan nimen mukaisen koiran. Eponyyminen Old Yeller on tyypillinen blackmouth cur. Kirjassa Old Yeller on lyhytkarvainen, keltainen töpöhäntäinen koira, joka metsästää ja ajaa puuhun, ei pelkää taistella aikuista karhua vastaan ollessaan uhattuna ja hullun härän kohdatessaan menee minne kirsu näyttää. Kirjailija kuvaa hyvin täsmällisesti tätä vanhanaikaista rotua ja sen käyttöä uudisraivauskoirana. Nimeä blackmouth cur ei ole kertaakaan mainittu kirjassa, mutta siihen aikaan rodulla ei ollut nimeä tai identiteettiä. "Mountain cur" on hyvin läheistä sukua blackmouth curille. Mountain Cur -koiria jaotellaan vähitellen erilaisiin tyyppeihin.


title: Armenian naisten jalkapallomaajoukkue

text: Armenia naisten jalkapallomaajoukkue on Armenian naisten edustusjoukkue jalkapallossa. Se toimii Armenian jalkapalloliiton alaisuudessa.


title: Armenian naisten jalkapallomaajoukkue

text: Armenia ei ole pelannut kertaan naisten arvokisoissa. Se osallistui ensimmäisen kerran arvokisojen karsintoihin 2009 EM-kisoissa.


title: HMS Musketeer

text: HMS Musketeer (viirinumero G86) oli Britannian Kuninkaallisen laivaston M-luokan hävittäjä toisessa maailmansodassa.


title: HMS Musketeer

text: Alus tilattiin 7. syyskuuta 1939 Fairfield Shipbuilding and Engineering Companyltä Govanista osana vuoden 1939 laivasto-ohjelmaa. Sen köli laskettiin vielä saman vuoden lopulla 7. joulukuuta ja alus laskettiin vesille 2. joulukuuta 1941. Alus valmistui 18. syyskuuta 1942, jolloin sen tarjoukseen perustunut hinta oli 462543 puntaa ilman Amiraliteetin toimittamia ase- ja viestijärjestelmiä.


title: HMS Musketeer

text: Alus sijoitettiin 1955 poistolistalle ja se myytiin BISCOlle 3. syyskuuta. Se saapui 6. joulukuuta hinattuna T. J. Youngille romutettavaksi.


title: Jackpot

text: Jackpot voi viitata ainakin seuraaviin asioihin:


title: Esittävä opetus

text: Esittävä opetus käsittää useita erilaisia opetusmenetelmiä, joissa opettaja on yleensä pääroolissa ja esiintyjänä. Esittävään opetukseen on tarkoituksenmukaista yhdistää eri oppimismenetelmiä.


title: Esittävä opetus

text: Esittävässä opetuksessa voidaan käyttää opetusmenetelminä


title: Esittävä opetus

text: Esittävä opetus soveltuu sekä suurelle että pienelle opetusryhmälle. Esittävä opetus sopii erityisesti silloin, kun opiskelijoille opetetaan uutta tietoa Käytännössä tällainen opetusmenetelmä sopii hyvin esimerkiksi uuden teorian opettamiseen. Menetelmän puutteena on se, ettei se ohjaa opiskelijoita soveltamaan asioita. Opettajalla on suuri merkitys tiedon rakentajana ja välittäjänä. Opettajan tehtävänä on motivoida opiskelijoita. Tällöin he vastaanottavat ja omaksuvat uutta tietoa parhaiten.


title: Esittävä opetus

text: Esittävässä opetuksessa on tärkeää esityksen johdonmukaisuus ja rytmittäminen. Opiskelijoiden erilaisuus on otettava huomioon, ja opettajan tulee seurata opiskelijoiden mukana pysymistä. Tukimateriaali on opiskelijoiden oppimiselle tärkeää. Sen lisäksi, että opiskelijat seuraavat opetusta, heillä tulee olla materiaalia, johon he voivat perehtyä. Tehokas esitys sisältää erilaisia elementtejä. Esittävä opetus voidaan toteuttaa myös etä- tai verkko-opetuksena. Esitys voidaan siirtää reaaliaikaisesti käyttäen tietoverkkoja tai tietoliikenneyhteyksiä vaikka toiselle puolelle maapalloa tai suurelle määrälle oppijoita. Esitys voidaan myös tallentaa ja jakaa tietoverkon välityksellä oppijoille. Tallennetussa esityksessä vuorovaikutus oppijan ja opettajan tai oppijoiden välillä voidaan toteuttaa käyttämällä verkko-oppimisalustaa.


title: Esittävä opetus

text: Vuorisen mukaan aktivoiva luento tarkoittaa luentoa, esitelmää, puhetta tai alustusta, jota havainnollistetaan erilaisin keinoin. Luento-opetuksessa opiskelijat voivat osallistua mm. esittämällä kysymyksiä joko oma-aloitteisesti tai opettaja voi jakaa kysymysvuoroja. Luennon tarkoitus ei ole olla opettajan monologi vaan vuorovaikutteinen tilanne, johon myös opiskelijat osallistuvat. Toisinaan kysymykset ja keskustelu voidaan ohjata luennon loppuun. Luento-opetuksessa suunnittelulla ja valmistelulla on tärkeä rooli. Opettajan tulee tuottaa luennolle sisältö sekä sen lisäksi opetukselliset tavoitteet. Luennon alussa on hyvä selvittää opiskelijoiden aikaisemman tiedon taso.


title: Esittävä opetus

text: Demonstraation eli havaintoesityksen periaatteena on se, että opettaja esittää oppijalle työtehtävän tai -suorituksen, jota oppija sitten jäljittelee. Usein opettaja ammattilaisena hallitsee opittavan taidon vaivattomasti. Ongelmaksi voi tulla se, että oppijat eivät osaa vaativaa suoritusta, jolloin heidän rohkeutensa yrittää suoritusta voi heiketä. Ratkaisuna tähän voi olla se, että opettaja jakaa monta vaihetta sisältävän suorituksen osiin, jotka hän demonstroi vaihe vaiheelta. Oppimista voi edistää myös hitaasti tehty suoritus, että oppijat pysyvät mukaan. Apuvälineinä havaintoesityksessä voidaan käyttää kuvia, esineitä, videoita, karttoja sekä teknisiä välineitä. Havainnollistaminen auttaa konkretisoimaan opittavaa, vastaanottamaan, ymmärtämään, jäsentämään ja muistamaan, luomaan virikkeisyyttä, herättämään ja pitämään yllä mielenkiintoa.


title: Esittävä opetus

text: Opetuskeskustelussa ovat mukana opiskelijat ja opettaja, joka toimii enemmän keskustelun johdattajana kuin aktiivisena keskustelijana. Opetuskeskustelussa pyritään yhteiseen ymmärrykseen opittavasta asiasta. Toisinaan se voi olla vain yhdessä pohtimista tavoitteena olevan oppimistuloksen saavuttamiseksi. Jotta opetuskeskustelusta olisi osallistujille hyötyä, heillä olisi hyvä olla jonkin verran kokemusta tai tietoa keskusteltavasta aiheesta. Opettaja voi pitää keskustelun alkuun alustuksen tai esittää videon, jonka avulla ryhmä pääsee alkuun keskustelussa. Opetuskeskustelussa on neljä vaihetta: ensimmäisessä vaiheessa orientoidutaan aiheeseen, toisessa vaiheessa selvitellään tilannetta eli tutkitaan aihetta, kolmannessa vaiheessa jäsennetään eli ymmärretään käsiteltyjä aiheita ja viimeisessä vaiheessa tehdään yhteenveto esille tulleista asioista.


title: Hamdi Meddeb

text: Hamdi Meddeb (s. 8. huhtikuuta 1952 Tunis) on tunisialainen liikemies, joka on toiminut vuodesta 2007 lähtien urheiluseura Espérancen puheenjohtajana.


title: Hamdi Meddeb

text: Meddeb pelasi nuoruudessaan jalkapalloa setänsä innostuksesta, joka kannatti Stade Tunisienia, mutta hän siirtyi pelaamaan toiseen paikalliseen seuraan Espéranceen vuonna 1967. Meddeb lopetti kuitenkin jalkapallon pelaamisen aikasin perustaakseen ensimmäisen yhtiönsä vuonna 1979, josta on noussut Tunisian meijerituotannon johtavimpia yhtiöitä. Aluksi yhtiö tuotti jogurtteja, kunnes 1996 sen tuotanto laajeni useampaan maitotuotteeseen.


title: Hamdi Meddeb

text: Meddeb on naimisissa ja heillä on neljä lasta.


title: Great Yarmouth

text: Great Yarmouth on Norfolkin kreivikunnassa Englannin itärannikolla sijaitseva satamakaupunki, jossa oli vuonna 2007 lähes 94 000 asukasta. Kaupunki mainitaan ensimmäisen kerran vuonna 1086 laaditussa Domesday bookissa. Asukkaat saivat elantonsa satojen vuosien ajan pyytämällä silliä Pohjanmerestä ja käymällä vilkasta kauppaa mannereurooppalaisten kanssa.


title: Great Yarmouth

text: Ensimmäisessä maailmansodassa saksalaiset pommittivat Great Yarmouthia ilmalaivoilla, ja se oli strategisesti merkittävä kohde myös toisessa maailmansodassa. Sillikantojen romahdettua 1960-luvulla liikakalastuksen vuoksi asukkaat joutuivat etsimään kalastuksen tilalle uuden elinkeinon. Heidän onnekseen Pohjanmereltä löydettiin samoihin aikoihin öljyä ja maakaasua ja kaupungista tuli vähäksi aikaa Pohjanmeren merkittävin öljy- ja kaasusatama. Nykyään Great Yarmouth on kuuluisa ennen kaikkea pitkistä hiekkarannoistaan ja huvipuistoistaan, joiden ansiosta siitä on kehittynyt Ison-Britannian kolmanneksi suosituin rantalomakohde Blackpoolin ja Bournemouthin jälkeen.


title: Linköpings FC

text: Linköpings FC on vuonna 2003 perustettu ruotsalainen naisjalkapalloseura Linköpingistä. Seura syntyi kun naisjalkapalloseura BK Kenty DFF liittyi jääkiekkoseura Linköpings HC:n alaisuuteen. Samalla seuran nimi muuttui "Linköpings FC":ksi. Seura pelaa Ruotsin korkeimmalla sarjatasolla Damallsvenskanissa.


title: Linköpings FC

text: Linköpings FC voitti Ruotsin mestaruuden 2009, 2016 ja 2017 sekä Ruotsin cupin 2006, 2008, 2009, 2014 ja 2015.


title: Axel Vennersten

text: Axel Fredrik Vennersten (20. tammikuuta 1863 Borås – 22. maaliskuuta 1948 Tukholma) oli ruotsalainen teollisuusmies ja poliitikko. Vuosina 1914–1917 hän oli Ruotsin valtiovarainministeri.


title: Axel Vennersten

text: Vennersten sai koulutuksensa Saksassa 1880–1883, minkä jälkeen hän toimi kemistinä New Yorkissa vuosina 1887–1888. Palattuaan Ruotsiin hän sai paikan isänsä tehtaassa Boråsissa.


title: Axel Vennersten

text: Vuosina 1895–1914 Vennersten oli kaupunginhallinnossa Boråsissa. Vuosina 1906–1921 hän istui toisessa kamarissa ja vuosina 1921–1936 ensimmäisessä kamarissa. Ensimmäisen kamarin puheenjohtajana hän toimi 1928–1936. Puheenjohtajan tehtävien jälkeen hän oli vuosina 1936–1946 valtakunnanmarsalkka ().


title: Axel Vennersten

text: Vennersten toimi Ruotsin valtiovarainministerinä Hjalmar Hammarskjöldin hallituksessa vuosina 1914–1917.


title: Babinovin tie

text: Babinovin tie () oli Euroopan-puoleiselta Venäjältä Uralin yli Siperiaan johtanut kulkureitti. Se sai nimensä reitin vuonna 1597 löytäneen solikamskilaisen kauppiaan Artemi Babinovin mukaan.


title: Babinovin tie

text: Babinovin tie oli neljä kertaa lyhyempi aikaisempaa Tšerdynin tietä, jonka se korvasi vuonna 1598. Uusi reitti kulki maata pitkin Solikamskista Tobolin sivujoen Turan yläjuoksulle, jonne perustettiin Verhoturjen kaupunki. Lähes kahden vuosisadan ajan Babinovin tie oli ainoa virallinen kulkureitti Venäjältä Siperiaan. Sen ylläpidosta vastasivat paikalliset talonpojat. Tien molemmissa päissä oli liikennettä valvoneet tulliasemat. Babinovin tie menetti merkityksensä Permin ja Jekaterinburgin välisen Siperian maantien avaamisen jälkeen vuonna 1763.


title: OneDrive

text: OneDrive tai virallisesti Microsoft OneDrive (aiemmin "SkyDrive", "Windows Live SkyDrive" ja "Windows Live Folders") on tiedostojen säilytys- ja jakopalvelu, joka kuuluu Microsoftin palvelukokonaisuuteen. OneDrive sisältyy muihin Microsoftin palveluihin, kuten Officeen, Windows-käyttöjärjestelmään ja Windows Phone -puhelimiin. Palvelun avulla käyttäjä voi synkronoida tiedostonsa tietokonepilveen ja sitten käyttää niitä suoraan verkkoselaimesta ja muilta laitteilta. Palveluun kirjaudutaan Microsoft-tilillä. Tiedostoja voi ensisijaisesti tarkastella vain se, joka on tallentanut ne palveluun, mutta tiedostoja voi jakaa muiden tarkasteltavaksi ja muokattavaksi. Julkisesti jaettujen tiedostojen katsominen ei vaadi Microsoft-tilin käyttöä.


title: OneDrive

text: Palvelussa on vanhoilla, viimeistään 22. huhtikuuta 2012, palvelun käytön aloittaneilla käyttäjillä ilmaista tallennustilaa 25 gigatavua. Myöhemmin rekisteröityneillä maksutonta tilaa on viisitoista gigatavua. Yhden tiedoston koko on verkkoselaimella siirrettäessä enintään 300 megatavua ja tietokoneohjelmalla synkronoitaessa kaksi gigatavua. Verkkoselaimella toimiva käyttöliittymä on toteutettu HTML5-tekniikalla.


title: OneDrive

text: Tietokoneen tiedostoja voi synkronoida OneDriveen Windows Vista- ja Windows 7 -käyttöjärjestelmissä sekä Mac OS X -käyttöjärjestelmässä OneDrive-työpöytäsovelluksella. Windows 8.1 -tietokoneissa toiminto on integroitu käyttöjärjestelmään. Uudemmissa Office-paketin tuotteissa voi tiedostoja lähettää ja muokata suoraan Onedrive-palvelimelle. Älypuhelinsovellus on saatavilla Windows Phone-, iOS- ja Android-käyttöjärjestelmiin, joista iOS-versio on optimoitu myös iPadille. Lisäksi Xboxille on oma OneDrive-sovelluksensa.


title: Alversundin silta

text: Alversundin silta on Hordalandin läänissä, Norjan länsirannikolla sijaitseva riippusilta. Silta avattiin liikenteelle 29. kesäkuuta vuonna 1958 ja se oli alueensa ensimmäinen silta, minkä käytöstä kerättiin tullia. Vaikka silta oli maksettu jo vuoteen 1968 mennessä, tullin keräämistä päätettiin jatkaa.


title: Alversundin silta

text: Alversundin silta yhdistää Radøyn saaren sisämaahan. Sillan pääjänne on 198 metriä.


title: Norra begravningsplatsen

text: Norra begravningsplatsen on Suur-Tukholman alueella, Solnan kunnassa sijaitseva hautausmaa. Se on Ruotsin suurimpia hautausmaita.


title: Norra begravningsplatsen

text: Alue annettiin tukholmalaisille käyttöön hautausmaaksi vuonna 1815 ja hautausmaan toiminta alkoi 1827. Piispa Johan Olof Wallin vihki alueen 9. kesäkuuta 1827. Vielä 1910-luvulla aluetta kutsuttiin ""Nya kyrkogårdeniksi"" (Uudeksi hautausmaaksi). Hautausmaata on monesti laadittu sen mukaan kun kaupunki on kasvanut, varsinkin 1860- ja 1870-luvulla. Vanhimman osan (kaakkoispuolen) suunnitteli arkkitehti Carl-Gustaf Blom-Carlsson.


title: Norra begravningsplatsen

text: Blom-Carlssonin suunnittelema hautausmaan kappeli vamistui 1856. Gustaf Lindgrenin suunnittelema krematorio on vuodelta 1909. Se oli valmistuessaan Ruotsin järjestyksessä toinen krematorio.


title: Norra begravningsplatsen

text: Monta arkkitehtia on ollut suunnittelemassa hautausmaata, kuten Gustaf Lindgren, Gunnar Asplund, Sigurd Lewerentz ja Lars Israel Wahlman. Siellä on paljon patsaita ja muita taidetta, jotka ovat laatineet muun muassa Carl Eldh ja Carl Milles. Hautausmaalla on myös juutalainen ja katolinen osa.


title: Andøyn silta

text: Andøyn silta on Nordlandin läänissä, Pohjois-Norjassa sijaitseva teräsbetoninen tiesilta. Se ylittää Risøysundetin Andøyan ja Hinnøyan saarten välillä. Silta on rakenteeltaan jännitetty kotelopalkkisilta ja se avattiin vuonna 1974. Se oli yksi neljästä 1970-luvulla rakennetusta sillasta, jotka rakennettiin yhdistämään Vesterålenin saaret toisiinsa. Yhdessä Tjeldsundin sillan kanssa nämä sillat yhdistävät Vesterålen Manner-Norjaan.


title: Andøyn silta

text: Andøyn sillan kokonaispituus on 750 metriä ja se on 21-aukkoinen. Pisimmän jänteen pituus on 110 metriä ja sillan alituskorkeus 30 metriä.


title: Anđelko Đuričić

text: Anđelko Đuričić (; s. 21. marraskuuta 1980 Pančevo, Jugoslavia) on serbialainen jalkapallomaalivahti. Hän edustaa tällä hetkellä portugalilaista União Leiriaa. Đuričić teki ensiesiintymisensä Serbian maajoukkueessa 29. toukokuuta 2010 pelatussa ystävyysottelussa Uutta-Seelantia vastaan.


title: Atte Muhonen

text: Atte Johannes Muhonen (20. lokakuuta 1888 Laukaa – 16. helmikuuta 1954 Laukaa) oli suomalainen maanviljelijä ja sosiaalidemokraattien kansanedustaja.


title: Atte Muhonen

text: Muhonen syntyi Laukaassa vuonna 1888 maanviljelijä Antti Muhosen ja Karoliina Bomin perheeseen. Hän suoritti kansakoulun jonka jälkeen hän toimi maanviljelijänä synnyinkunnassaan Laukaassa.


title: Atte Muhonen

text: Kansanedustajana Muhonen toimi kahteen otteeseen, vuosina 1922–1929 ja 1936–1939 edustaen Vaasan läänin itäistä vaalipiiriä. Eduskuntatyössä Muhonen oli jäsenenä pankkivaliokunnassa, lakivaliokunnassa, maatalousvaliokunnassa, puolustusvaliokunnassa sekä Suuressa valiokunnassa. Lisäksi hän toimi Laukaan kunnanvaltuuston puheenjohtajana sekä presidentin valitsijamiehenä vuonna 1925. Hän toimi myös OTK:laisen osuuskauppaliikkeen tehtävissä.


title: Atte Muhonen

text: Latvala avioitui vuonna 1920 Viivi Lydia Suurosen kanssa.


title: Aursundin silta

text: Aursundin silta on Aursundetin ylittävä teräsbetoninien kotelopalkkisilta mantereen ja Ruøyan välillä Møren ja Romsdalin läänissä, Länsi-Norjassa. Vuonna 1995 avattu silta on 486 metriä pitkä ja se on osa mantereen ja Ertvågøyan välistä tieyhteyttä.


title: Beisfjordin silta

text: Beisfjordin silta, myös: Ankenesin silta, on Nordlandin läänissä Pohjois-Norjassa sijaitseva silta. Se ylittää Beisfjorden lähellä Narvikin kaupunkia. Vuonna 1957 avattu silta on 375 metriä pitkä. ja sen yli kulkee valtatie E6.


title: Beisfjordin silta

text: Narvikin keskusta ja pääosa asutusta on sillan pohjoispuolella, eteläpuolella on Ankenesin asuinalue.


title: Bojan Isailović

text: Bojan Isailović (; s. 25. maaliskuuta 1980 Belgrad, Jugoslavia) on serbialainen jalkapallomaalivahti. Hän edustaa tällä hetkellä puolalaista Zagłębie Lubinia. Isailović teki ensiesiintymisensä Serbian maajoukkueessa 14. joulukuuta 2008 pelatussa ystävyysottelussa Puolaa vastaan.


title: Gazan sota

text:
Gazan sota voi viitata seuraaviin Israelin Gazassa
tekemiin sotilasoperaatioihin:


title: Second Life Syndrome

text: Second Life Syndrome on puolalaisen metalliyhtyeen Riversiden toinen studioalbumi, joka julkaistiin 31. lokakuuta 2005.


title: Second Life Syndrome

text: Kaikki kappaleet säveltänyt Riverside ja sanoittanut Mariusz Duda.


title: Daria Korczyńska

text: Daria Korczyńska (o.s. Onyśko, s. 30. heinäkuuta 1981 Kołobrzeg) on puolalainen pikajuoksija.


title: Daria Korczyńska

text: Hän sai hopeaa 100 metrin juoksussa Bydgoszczin alle 23-vuotiaiden EM-kilpailuissa 2003 ajalla 11,46. Hän oli 100 metrin kahdeksas Göteborgin EM-kilpailuissa 2006. Hän karsiutui saman matkan puolivälierissä sekä Osakan MM-kilpailuissa 2007 että Pekingin olympialaisissa 2008. Helsingin 2012 EM-kilpailuissa hän karsiutui välierissä. 60 metrin juoksussa hän karsiutui välierissä Madridin sisäratojen EM-kilpailuissa 2005, mutta voitti pronssia Birminghamin sisäratojen EM-kilpailuissa 2007 ennätysajallaan 7,20 s.


title: Daria Korczyńska

text: Hän juoksi toisen osuuden Puolan pronssijoukkueessa 4 × 100 metrin viestissä sekä Barcelonan 2010 että Helsingin 2012 EM-kilpailuissa


title: Hellenistinen taide

text: Hellenistinen taide on Antiikin Kreikan viimeisen eli hellenistisen kauden aikana 323 eaa. alkaen tehtyä taidetta. Kausi päättyi, kun Kleopatran hallitsema Egypti kukistui 31 eaa. Tältä kaudelta on peräisin moni parhaiten tunnetuista antiikin veistoksista, kuten Milon Venus, Laokoon-ryhmä, Belvederen Apollo ja Samothrakeen Nike.


title: Hellenistinen taide

text: Taiteen keskuksiksi nousivat muun muassa Aleksandria ja Pergamon aiempien Ateenan ja Kreikan sijaan. Valloitusretkien myötä laajalle levinneeseen kreikkalaiseen kulttuuriin sulautui niin itäisiä kuin läntisiä vaikutteita. Klassisen kauden taiteilijat toimivat usein esikuvina. Taiteeseen vaikuttivat myös Aristoteleen ajatukset, stoalaisuus ja epikurolaisuus. Hellenistisellä kaudella nousi myös taiteen keräily.


title: Hellenistinen taide

text: Noin kolmesataa vuotta kestänyt kausi alkoi Aleksanteri Suuren kuolemasta. Kreikkalaistuneen valtakunnan alueet päätyivät hänen kreikkalaissyntyisten sotapäällikköjensä hallintaan. Kausi kääntyi loppua kohti, kun Rooman valta vahvistui vuoden 30 eaa. aikoihin. Osa hellenistisestä taiteesta on päällekkäistä Rooman taiteen kanssa, kuten Belvederen Apollo ja Laokoon-ryhmä.


title: Hellenistinen taide

text: Hellenistisen kauden merkitys oli suuri, koska Rooma piti sitä esikuvanaan. Tätä kautta hellenistinen taide vaikutti myöhemmin muuhunkin länsimaiseen taiteeseen renessanssin kautta.


title: Hellenistinen taide

text: Taiteelle oli tyypillistä mieltymys sekä pieneen ja hienostuneeseen että toisaalta suureen ja mahtipontiseen. Monimutkaiset liikeaiheet ja tunnetilojen kuvaus olivat keskeisiä. Aiemmin ihanteena oli ollut klassinen kohtuullisuus ja sopusuhtaisuus. Ihanteellisuuden sijaan pyrittiin nyt naturalistisuuteen. Kuvanveistolle oli tunnusomaista aistivoimainen marmorin käsittely, kuten "Milon Venuksessa". Hautakuvanveistossa hallitsevia olivat koristeelliset kivisarkofagit eli hauta-arkut.


title: Hellenistinen taide

text: Myös hellenistiselle arkkitehtuurille olivat mahtipontisuus, suuri koko ja monumentaalirakentaminen ominaisia piirteitä. Lisäksi koristeellisuus lisääntyi. Pylväissä ja koristeaiheissa joonialainen sekä korinttilainen tyyli olivat suosittuja, joskin koristeaiheita poimittiin usein eri tyyleistä.


title: Hellenistinen taide

text: Hellenistisellä kaudella taiteen aiheet muuttuivat ja maallistuivat. Mytologisten aiheiden rinnalle tuli allegorioita ja laatukuvan tyyppisiä lapsi- ja eläinaiheita. Muotokuvat, joissa oli mukana tunnetiloja ja yksilöllisiä piirteitä, olivat suosittuja, samoin uusi keksintö hallitsijamuotokuva.


title: Hellenistinen taide

text: Hellenismin taiteessa oli kolme suuntausta, eli realistinen, ekspressiivinen ja eklektinen suuntaus. Eklektistä nimitetään myös uusattikalaiseksi koulukunnaksi. Realismi ilmeni varsinkin muotokuvataiteessa naturalistisena kuvauksena. Ekspressiivisessä suuntauksessa oleellista oli dekoratiivisuus ja mahtipontisuus. Ihmishahmojen lihaksia, ilmeitä ja pukujen laskoksia korostetettiin. Kolmas eli eklektinen koulukunta teki kopioita ja pastisseja Kreikan klassisen kauden pääteoksista.


title: Hellenistinen taide

text: Roomalaiset olivat keräilleet ihailemiaan kreikkalaisia veistoksia, kuten "Medicin Venus" ja "Belvederen Apollo". "Medicin Venus", jossa on Praksiteleen "Knidoksen Afroditen" vaikutusta, on luultavasti 200- tai 100-luvulla eaa. veistoksen yli 30 säilyneestä kopiosta paras. Venuksen päänliike ja torjuva asento on keimaileva, kädet korostavat kolmiulotteisuutta ja kiertyvää liikettä.Aleksanteri Suuren opettaja Aristoteles hallitsi tieteellistä ajattelua, ja monet antiikin ajan tieteelliset saavutukset ovat hellenistisen ajan tuotteita, kuten Eukleideen Elementa. Stoalaisuus ja epikurolaisuus olivat vallalla hellenistisessä filosofiassa.


title: Hellenistinen taide

text: Hellenistisessä historian kuvauksissa taiteen historia oli suoraviivainen kehityskulku, jossa kehittymättömistä alkuvaihesta siirryttiin kohti 300-luvun eaa. korkeimpia saavutuksia. Praksiteles ja Lysippos ylittivät niissä kaikki edeltäjänsä, ja Aleksanteri Suuren hovimaalari Apelles oli etevämpi kuin kukaan häntä ennen tai hänen jälkeensä. Hellenistisissä kirjoituksissa määriteltiin normi, jota kohti taiteen tuli pyrkiä. He puhuivat myös klassisesta hetkestä, huippukohdasta, jonka jälkeen taiteen kehitys oli laskusuunnassa. Huippuhetki oli heidän mukaansa ollut 300-luvun lopulla eaa. Myöhemmin huipun on nähty olleen Perikleen aikana Kreikassa 400-luvulla eaa. Taiteilijat sijoitettiin tietylle paikalle historiassa. Oman ajan taiteilijat elivät sen mukaan jälkimaininkien aikaa, joten taiteeseen tuli konservatiivinen, klassistinen leima.


title: Hellenistinen taide

text: Platon kannatti myös pysyvyyttä. Hänen mukaansa taideteosten tulisi vastata absoluuttista standardia. Aristoteleen mukaan taas esineen muoto ei juontunut ideasta, jota sen olisi pitänyt muistuttaa. Ennemminkin materiaali, käyttötarkoitus ja perimmäinen syy vaikuttivat, joten Aristoteleen ansiosta taidetta katsottiin myös ekspressiivisyyden ja taiteilijan yksilöllisen ilmaisun kannalta.


title: Hellenistinen taide

text: Kirjallisuudessa eepos nousi uudelleen suosioon. Hellenismin ajan runsasta kirjallisuutta hallitsi realistisuuden ohella teennäinen oppineisuus. Romaani oli proosakirjallisuuden uusi laji, myös seikkailutarinat olivat suosittuja.


title: Mark Holton

text: Mark Holton (s. 1958) on yhdysvaltalainen näyttelijä. Hän on esiintynyt lukuisissa elokuvissa 1980- ja 1990-luvuilla.


title: Ri Myong-guk

text: Ri Myong-guk (s. 9. syyskuuta 1986 Pjongjang) on pohjoiskorealainen jalkapalloilija, pelipaikaltaan maalivahti. Hän edustaa Pyongyang City Sports Group -joukkuetta ja pelaa myös Pohjois-Korean maajoukkueessa. Ri oli ehdokkaana Aasian vuoden jalkapalloilijaksi vuonna 2009. Hän oli Pohjois-Korean ykkösmaalivahti Jalkapallon MM-kisoissa 2010, jossa hän pelasi kaikki Pohjois-Korean kolme MM-ottelua. Ri Myong-gukia kritisoitiin suuresti, kun hän päästi Maiconin laukauksen etukulmasta maalin MM-kisojen ottelussa Brasiliaa vastaan. Ri oli myös Pohjois-Korean ykkösvahti Aasian Mestaruuskilpailuissa 2011. .


title: Sperlonga

text: Sperlonga on rannikkokaupunki Italiassa. Se sijaitsee Rooman ja Napolin puolivälissä. Lähikaupunkeja ovat Terracina lännessä, Fondi pohjoisessa, Itri koillisessa ja Gaeta idässä.


title: Sperlonga

text: Sperlonga oli antiikin Rooman matkailukohde. Keisari Tiberius rakensi sinne kuuluisan huvilan. Länsi-Rooman valtakunnan kukistumisen jälkeen 500-luvulla rakennuksen rauniot palvelivat paikallisen väestön piilopaikkana. Saraseenien uhkan vuoksi rannikolle rakennettiin vartiotorneja. Vuonna 1534 keskusta tuhoutui Hayreddin Barbarossan hyökkäyksessä.


title: Sperlonga

text: Sperlongan päänähtävyys on Tiberiuksen huvilan paikalle perustettu museo. Huvilaan kuului grotto-luola, josta on löytynyt merkittäviä veistoksia. Nykyisin museossa olevat veistokset kuvaavat Skyllan hyökkäystä Odysseuksen laivaa vastaan, Polyfemoksen sokaisua, Palladionin ryöstöä ja Odysseusta nostamassa Akhilleen ruumista. Teoksia pidetään kolmen roodoslaisen kuvanveistäjän Hagesandrosin, Athenodoroksen ja Polydoroksen tekeminä, ja Plinius vanhemman mukaan heidän oletetaan veistäneen myös Laokoon-ryhmän.


title: Sperlonga

text:
Vanhin kirkko Santa Maria 1100-luvulta on suljettuna mosaiikkien restauroinnin vuoksi.
Sperlongassa käy matkailijoita etenkin sen uimarantojen vuoksi.


title: Ylämaan vaakuna

text: Ylämaan vaakuna oli Ylämaan kunnan tunnus. Vaakunan jako lakiolla ja havukorolla viittaa kunnan nimeen.


title: Ylämaan vaakuna

text: Vaakunan selitys on: ”vihreässä kentässä havukoroinen hopealakio.” Vaakunan on suunnitellut Olof Eriksson, ja Ylämaan kunnanvaltuusto hyväksyi sen kokouksessaan 23. huhtikuuta 1964. Sisäasiainministeriö vahvisti vaakunan käyttöön 21. elokuuta samana vuonna.


title: Ylämaan vaakuna

text: Vaakuna jäi epäviralliseksi kotiseutuvaakunaksi 2010, kun Ylämaan kunta liittyi osaksi Lappeenrannan kaupunkia.


title: Daimler Ferret

text: Daimler Ferret (tunnetaan myös nimillä Ferret armoured car ja Ferret Scout car) on Daimler Motor Companyn valmistama panssariauto. Auto oli laajasti Britannian armeijan sekä Kansainyhteisön joukkojen käytössä ja sitä käytettiin lähinnä tiedustelutehtäviin. Daimler Ferretiä valmistettiin yhteensä 4 409 kappaletta vuosina 1952–1971.


title: Daimler Ferret

text: Daimler Ferret kehitettiin vuonna 1949, koska Britannian armeijan toisessa maailmansodassa käyttämät panssariautot olivat vanhentuneet eivätkä vastanneet taistelukäytön edellytyksiä. Uuden panssariauton kehittäminen uskottiin Daimler Motor Companylle, koska yhtiön aikaisemmin valmistama Daimler Dingo oli osoittautunut toimivaksi malliksi. Vaikka Ferretin rakenne oli uusi, siinä oli myös useita Daimler Dingosta tuttuja ominaisuuksia. Ferret rakennettiin itsekantavan korin ympärille, joka mahdollisti autolle matalan profiilin. Panssariauto varustettiin nelivedolla ja puhkeamattomilla renkailla. Pääaseen lisäksi Ferretin runkoon on kiinnitetty kuusi kranaatinheitintä, joilla oli mahdollista ampua savukranaatteja.


title: Daimler Ferret

text: Daimler Ferret on suhteellisen nopea panssariauto ja sen pieni koko mahdollistaa auton käytön kaupunkiolosuhteissa.


title: Daimler Ferret

text: Nykyisin Ferret on poistunut Britannian armeijan palveluskäytöstä, mutta useat Kansainyhteisön maat käyttävät sitä edelleen aktiivipalveluksessa.


title: Daimler Ferret

text: Daimler Ferretistä valmistettiin yhteensä yli 60 erilaista versiota. Osa malleista rakennettiin ilman tykkitornia ja osa varustettiin Swingfire panssarintorjuntaohjuksilla.


title: Hallintonotaari

text: Hallintonotaari (lyhenne hallinton. tai HN) on virkanimike, jota voi käyttää ammattinimikkeenään hallinnollisessa tehtävässä toimiva henkilö. Useimmiten hallintonotaarit ovat akateemisen loppututkinnon suorittaneita ja toimimivat mm. kaupunginjohtajina, ministereinä, yliopiston ylimmäisissä virkatehtävissä toimivina professoreina ym. hallinnollisina johtajina. Virkanimen perusteettomaan käyttöön voi liittyä myös taloudellisia tms. tavoitteita.


title: Jalkapallon Mestaruussarjan kausi 1989

text: Mestaruussarja-kausi 1989 oli Suomen jalkapalloilun Mestaruussarjan 57. kausi. Kauden mestaruuden voitti FC Kuusysi. Kausi oli viimeinen Mestaruussarja-nimellä pelattu kausi, sillä vuonna 1990 sarjan nimeksi vaihdettiin Futisliiga, joka vaihtui vuonna 1992 Veikkausliigaksi.


title: Jalkapallon Mestaruussarjan kausi 1989

text:
"Euroopan Cup:"
"UEFA Cup:"
"Cup-voittajien cup:"


title: Ylimystö

text: Ylimystö (myös ylhäisö, ylimykset) on ylin, pysyvästi etuoikeutettu yhteiskuntaluokka, jonka asema perustuu syntyperään, varallisuuteen, sosiaaliseen asemaan tai muuhun vastaavaan syyhyn. Sääty-yhteiskunnan ylin luokka oli aateli, jonka tehtävänä alkuaan oli valtion puolustaminen. Se muodostui, kun kuninkaista ja ruhtinassuvuista koostunut sukuaateli ja korkeimmista virkamiehistä ja sotilaspäällystöstä muodostunut palvelusaateli sulautuivat yhteen. Nykyisin aatelin erioikeudet on poistettu miltei kaikissa maissa.


title: Rúben Amorim

text: Rúben Filipe Marques Amorim (s. 27. tammikuuta 1985 Lissabon, Portugali) on portugalilainen jalkapalloilija. Hän edustaa Portugalin pääsarjassa pelaavaa Bragaa ja on pelipaikaltaan keskikenttäpelaaja.


title: Rúben Amorim

text: Amorimia verrataan usein maanmieheensä Tiagoon, jotka ovat pelityyliltään hyvin samankaltaiset. He pelaavat keskikentän keskustassa puolustavassa sekä hyökkäävässä roolissa.


title: Rúben Amorim

text: Amorim on Belenensesin kasvatti. Hän teki teki ensiesiintymisensä maan pääsarjassa 14. joulukuuta 2003 ottelussa Alvercaa vastaan. Kaudella 2005–2006 hän nousi edustusjoukkueen kulmakiveksi pelattuaan 25 ottelua, joissa syntyi kolme maalia.


title: Rúben Amorim

text: Vuonna 2007 hän oli Portugalin maajoukkueen mukana alle 21-vuotiaiden EM-kilpailuissa, jotka järjestettiin Alankomaissa. Kilpailuiden aikana useat eurooppalaisseurat kiinnostuivat hänestä, mutta hän päätti kuitenkin jäädä niistä huolimatta kasvattajaseuraansa. Belenses hylkäsi ostotarjoukset muun muassa Benficalta, Sporting Bragalta, Portolta, Schalkelta, Tottenhamilta ja Toulouselta.


title: Rúben Amorim

text: Huhtikuussa 2008 Amorim teki nelivuotisen sopimuksen Benfican kanssa, kun hänen sopimuksensa Belenensesissä umpeutui. Hän kuului jo ensimmäisellä kaudellaan lissabonilaisseuran avauskokoonpanoon. Ensimmäisen maalinsa hän teki joukkueessa 23. marraskuuta 2008 ottelussa Académica de Coimbraa vastaan.


title: Rúben Amorim

text: Uusien hankintojen Javi Garcían ja Ramiresin tulon myötä hänen peliaikansa laski hieman seuraavalla kaudella 2009–2010. Kauden aikana otteluita kertyi kuitenkin lopulta 24, joista kymmenessä hän oli avauskokoonpanossa. Kausi päättyi joukkueen osalta juhliin, kun se voitti pääsarjamestaruuden ensimmäisen kerran neljään vuoteen.


title: Rúben Amorim

text: Hän ei kuulunut Portugalin päävalmentaja Carlos Queirozin valitsemaan 23-henkiseen vuoden 2010 MM-kilpailuihin osallistuvaan ryhmään, mutta oli yksi kuudesta varamiehestä, joiden oli tarkoitus paikata mahdollisten loukkaantumisien sattuessa ennen MM-kilpailuita. Loukkaantuneita pelaajia voi korvata varamiehillä aina 24 tuntia ennen oman ensimmäisen ottelun alkua asti.


title: Rúben Amorim

text: 8. kesäkuuta 2010 Amorim otti loukkaantuneen Nanin paikan joukkueessa, joka joutui jättämään kilpailut väliin solisluuvamman vuoksi. Amorim teki ensiesiintymisensä maajoukkueessa 15. kesäkuuta 2010 MM-kilpailuijen ensimmäisessä lohkovaiheen ottelussa Norsunluurannikkoa vastaan.


title: Uskonrauha

text: Uskonrauha on uskonasioita koskeva (rauhan)sopimus. Tunnettuja uskonrauhoja ovat esimerkiksi


title: Leijonat kulttuurissa

text:
Leijona on suurikokoinen kissapeto, joka on esiintynyt kulttuurissa tuhansien vuosien ajan.
Aikanaan leijona oli yksi kaikkien aikojen laajimmalle levinneistä nisäkkäistä. Vielä antiikin aikoihin leijonia tavattiin kaikkialla Afrikassa Saharan autiomaan keskiosia ja joitain päiväntasaajan sademetsiä lukuun ottamatta. Lisäksi leijonia tavattiin muun muassa antiikin Kreikassa, Makedoniassa, Palestiinassa sekä nykyisen Turkin alueilla ja laajalti Aasiassa aina Intiaan asti. Leijonia saattoi tavata niin nykyisen Afganistanin kuin Pakistaninkin alueilla. Leijona oli aikoinaan maailman yleisimpiä suuria nisäkkäitä. Tämän paljastavat muun muassa fossiililöydöt sekä esihistorialliset luolamaalaukset.


title: Leijonat kulttuurissa

text: Raamatun Evankelista Markuksen tunnuksena on siivekäs kirjaa pitelevä leijona, joka on myös Venetsian suojelija ja sen lipussa esiintyvä eläin. Leijona mainitaan useita kertoja myös Vanhassa testamentissa, esimerkiksi kertomuksessa Danielista leijonien luolassa.


title: Leijonat kulttuurissa

text: Leijonakoirat vartioivat monien buddhalaisten temppelien ja šintopyhäkköjen ovia. Hahmo on levinnyt Japaniin Koreasta ja Kiinasta. Missään näistä maista ei ole elänyt oikeita leijonia, ja hahmo muistuttaa jonkun verran koiraa. Kiinalaisessa perinteessä leijona on oikeuden puolustaja ja pyhien paikkojen vartija, voiman, menestyksen ja ylhäisen syntyperän symboli.


title: Leijonat kulttuurissa

text: Leijona on yksi Eläinradan mukaan nimetyistä länsimaisista horoskooppimerkeistä. Se on saanut nimensä Leijonan tähtikuviosta.


title: Leijonat kulttuurissa

text: Kreikkalaisen mytologian mukaan Nemean leijonan surmaaminen oli ensimmäinen Herakleen kahdestatoista urotyöstä.


title: Leijonat kulttuurissa

text: Leijonia voidaan pitää voiman ja rohkeuden vertauskuvina, minkä vuoksi joillekin suurille kuninkaille on annettu lisänimeksi "leijona", esimerkiksi Rikhard I Leijonamieli. Juudan leijona on juutalainen ja kristillinen symboli.


title: Leijonat kulttuurissa

text: ”Lampaat” ja ”leijonat” ovat symboleita esimerkiksi silloin, kun halutaan nimetä urheilussa parhaiten ja huonoimmin menestyneet pelaajat. Leijonalle kuuluu suurin osa, ”leijonanosa”.


title: Leijonat kulttuurissa

text: Kansainvälinen hyväntekeväisyysjärjestö on ottanut nimekseen Lionsklubi (lyhennys englanninkielisistä sanoista Liberty, Intelligence, Our Nations’ Safety) mutta suomeksi sitä kutsutaan leikkisästi Leijoniksi.


title: Leijonat kulttuurissa

text: Leijona on ainakin Aisopoksen ajoista saakka ollut yleinen eläin eläinsaduissa. Se on myös saanut kunnianimen "eläinten kuningas".


title: Leijonat kulttuurissa

text: Uudemmassa kirjallisuudessa esimerkiksi C. S. Lewisin Narnia-sarjan keskeinen hahmo Aslan on leijona. Se on nähty sekä Jumalan että Jeesuksen vertauskuvana.


title: Leijonat kulttuurissa

text: Harry Potter-kirjasarjassa Leijona on Rohkelikkojen tunnus.


title: Leijonat kulttuurissa

text: Leijonan oletettuun rooliin rohkeana eläimenä viittaa omalla tavallaan myös L. Frank Baumin "Ihmemaa Oz" -kirjojen pelokas leijona, joka pelkää omaa varjoaankin.


title: Leijonat kulttuurissa

text: Muita leijonaan viittaavia kaunokirjallisia teoksia ovat Wilbur Smithin "Kun leijona metsästää", Joseph Kesselin "Tyttö ja leijona", Vigdis Grimsdottirin "Nimeni on Isbjörg, olen leijona", Astrid Lindgrenin "Veljeni, Leijonamieli" ja Dzalaladdin Rumin "Rakkaus on musta leijona". Gustav Hägglund nimesi muistelmateoksensa "Leijona ja kyyhky".


title: Leijonat kulttuurissa

text: Gizan sfinksin ruumis on leijonan, mutta pää ihmisen.


title: Leijonat kulttuurissa

text: Leijona oli keskeinen aihe Mesopotamian taiteessa, etenkin assyrialaisella kaudella. Tunnettu on myös Mykenen leijonaportti.


title: Leijonat kulttuurissa

text: Intiassa 200-luvulla eaa. hallinnut Ašoka oli aikansa merkittävimpiä ruhtinaita. Hän pystytti pylvään kunnioittaakseen Buddhaa, joka saarnasi rauhaa ja vapautta maailmankaikkeuden neljään kolkkaan. Sen muistoksi Ašokan pylvään päässä oli neljään eri suuntaan karjuvia leijonia esittävä patsas. Tämä yhdestä hiekkakivestä veistetystä neljän leijonan ryhmästä tuli Intian kansallistunnus vuonna 1950.


title: Leijonat kulttuurissa

text: Suomalainen taidemaalari Unto Koistinen maalasi useita leijona-aiheisiä töitä, ja omakuvansakin leijonana. Samoin Leena Luostarisen töissä arvoituksellisilla kissaeläimillä on merkittävä osa.


title: Leijonat kulttuurissa

text: Metro-Goldwyn-Mayerin kuuluisa tunnuksena Leo-niminen leijona, joka karjaisee studion logossa.


title: Leijonat kulttuurissa

text: George Adamsonin vaimo Joy Adamson kirjoitti perheessään eläneestä Elsa-nimisestä leijonasta joukon kirjoja, joiden pohjalta tehtiin 1970-luvulla elokuvasarja. Sen ensimmäinen osa on "Elsa – vapaana syntynyt" (Born Free). Adamsonien elämästä kertoo myös vuonna 1999 valmistunut elokuva Taistelu leijonista.


title: Leijonat kulttuurissa

text: Vuonna 1996 Stephen Hopkin ohjasi Tsavon ihmissyöjäleijonista kertovan elokuvan "Yön metsästäjät" (The Ghost and the Darkness), jonka pääosissa nähtiin Val Kilmer ja Michael Douglas.


title: Leijonat kulttuurissa

text: The Walt Disney Companyn "Leijonakuningas" tuotti maailmanlaajuisesti yli 783 miljoonaa Yhdysvaltain dollaria. Elokuva kertoo Afrikassa elävästä leijonalaumasta ja sen hallinnasta käytävästä valtataistelusta. Elokuvassa on myös piirteitä William Shakespearen "Hamlet"-näytelmästä.


title: Leijonat kulttuurissa

text: Kultainen leijona () on joka vuosi jaettava Venetsian elokuvajuhlien tärkein palkinto.


title: Leijonat kulttuurissa

text: Heraldiikassa leijona merkitsee perinteisesti urhoollisuutta, jaloutta ja voimaa. Leijonaa alettiin käyttää yhtenä yleisimmistä heraldisista symboleista jo heraldiikan alkuaikoina 1100-luvulla. Vanhin dokumentoitu esimerkki on vuodelta 1127 Geoffrey Plantagenetin kilvestä, jossa oli kultaisia leijonia. Leijonaa käytettiin symbolina 1100-luvulla esimerkiksi Espanjassa Leónin kuningaskunnan vaakunassa ja lipussa sekä Tanskan vaakunassa, joka otettiin käyttöön vuonna 1194.


title: Leijonat kulttuurissa

text: Leijona esiintyy Suomen, Norjan, Tanskan, Englannin, Skotlannin, Bulgarian, Luxemburgin ja monen muun valtion vaakunassa. Myös monien aatelissukujen vaakunassa esiintyy leijona.


title: Pryde of the X-Men

text: X-Men: Pryde of the X-Men (tunnetaan paremmin nimellä Pryde of the X-Men) on Marvel Comicsin tuottama piirrossarjan pilottijakso, joka näytettiin Yhdysvalloissa televisiossa ensimmäisen kerran vuonna 1989. Se julkaistiin myöhemmin myös videona. Pilottijaksossa seikkailevat Ryhmä-X:n jäsenet. Pryde of the X-Men oli myös ensimmäinen Ryhmä-X:stä kertova piirrosanimaatio. Jakson nimi on myös sanaleikki, joka viittaa ylpeyteen ja yhteen mutanteista, Varjokissaan eli Kitty Prydeen.


title: Pryde of the X-Men

text: Sarja, jonka avausjaksoksi Pryde of the X-Men oli tarkoitettu, ei kuitenkaan koskaan valmistunut, joten pilotti jäi sen ainoaksi julkaistuksi jaksoksi. Sitä esitettiin useilla kanavilla ja jakson pohjalta luotiin jopa toimintapeli, mutta ensimmäistä varsinaista Ryhmä-X-piirrossarjaa, X-Men, alettiin näyttää vasta vuonna 1992.


title: Pryde of the X-Men

text: Jakson alussa Ryhmä-X:n arkkivihollinen, Magneto, pakenee häntä pidätelleestä voimakentästä Valkoisen Kuningattaren avustuksella. Samaan aikaan Kitty Pryde saapuu professori Charles Xavierin luo oppiakseen hallitsemaan mutanttikykyään, molekyylirakenteensa muuttamista. Xavier esittelee Kittyn Ryhmä-X:lle, johon kuuluvat Kyklooppi, Wolverine, Storm, Painajainen, Dazzler ja Kolossi.


title: Pryde of the X-Men

text: Magneto lähettää Pyron ja Blobin hakemaan Scorpio-komeetan jäljityskoordinaatit. Ryhmä-X päätyy taistelemaan näiden kanssa ja samaan aikaan Magneto ja Juggernaut hyökkäävät Xavierin kartanoon. Xavier lukee Magneton ajatukset ja saa selville, että tämä aikoo kaapata Cerebron, supertietokoneen, jonka avulla voidaan jäljittää mutantteja. Professori antaa Cerebron Kittylle ja käskee tätä pakenemaan, mutta Magneto saa kaikesta huolimatta koneen haltuunsa.


title: Pryde of the X-Men

text: Palatessaan kartanolle Ryhmä-X:n jäsenet löytävät Xavierin ja Kittyn tajuttomina. Xavier lukee jälleen Magneton ajatukset ja saa tällä kertaa tietoonsa tämän suunnitelman kokonaisuudessaan. Magneto aikoo saada Scorpio-komeetan törmäämään Maahan. Ryhmä-X päättää lähteä Magneton perään tämän päämajaan, Maan kiertoradalla sijaitsevalle Asteroidi M:lle. He jättävät Kittyn Maahan, koska tehtävä on tälle vielä liian vaarallinen, mutta tyttö liukuu seinän läpi mukaan alukseen ja piiloutuu.


title: Pryde of the X-Men

text: Erilaiset Magneton asettamat esteet karsivat Ryhmä-X:n jäseniä matkasta yksi kerrallaan ja lopulta vain Painajainen on yksin jäljellä Magnetoa vastaan. Magneto valmistautuu ampumaan Painajaisen, mutta silloin Kitty liukuu esiin lattian läpi ja saa Magneton osumaan vahingossa sivuun. Painajainen kääntää aluksen kurssin samaan aikaan kun Kitty taistelee Magneton kanssa. Säilyttääkseen kurssin Painajaisen täytyy kuitenkin riskeerata oma henkensä. Asteroidi M ja Scorpio-komeetta törmäävät ja Painajainen teleporttaa pakoon viime hetkellä.


title: Mascarpone

text: Mascarpone on italialaista lehmänmaidosta valmistettua rasvaista tuorejuustoa, jota käytetään ruoanlaitossa, esimerkiksi italialaisessa jälkiruoassa tiramisussa ja muissa jälkiruoissa. Sitä voidaan käyttää myös pääruoissa, kuten pastakastikkeissa. Mascarpone juoksutetaan joko viini-, etikka- tai sitruunahapolla.


title: Mascarpone

text: Nimen "mascarpone" alkuperä on hämärän peitossa, mutta tarinoita siitä kyllä on. On sanottu esimerkiksi, että nimi on peräisin espanjan kielen sanoista "más que bueno" ’parempi kuin hyvä’, tai on väitetty, että se on peräisin italian sanasta "mascarpa", joka tarkoittaa erästä heratuotetta. Kolmas versio alkuperästä on, että se juontuu ricottajuuston murrenimityksestä "mascarpia". Kaksi viimeksimainittua ovat todennäköisimpiä, koska mascarponea valmistettaessa jää jäljelle runsaasti heraa, jota käytetään esimerkiksi ricottajuuston valmistukseen.


title: Mascarpone

text: Mascarponen rasvapitoisuus on 60 prosenttia kuiva-aineesta. Sen maku on mieto ja hienostunut, ja se tuoksuu tuoreelta kermalta.


title: Oksana Fjodorova

text: Oksana Fjodorova on venäläinen Miss Universum -tittelin vuonna 2002 saanut henkilö. Hän luopui tittelistä päättääkseen oikeustieteellisen väitöskirjansa. Hän on työskennellyt poliisina Pietarissa, mutta myös laulanut, näytellyt, juontanut televisiossa, luennoinut yliopistossa ja toiminut UNICEFin hyvän tahdon lähettiläänä. Hän sai ensimmäisen lapsensa vuonna 2012.


title: Barbara Madejczyk

text: Barbara Madejczyk (s. 30. syyskuuta 1976) on puolalainen keihäänheittäjä.


title: Barbara Madejczyk

text: Hän oli 12:s Ateenan olympialaisissa 2004, mutta karsiutui Helsingin MM-kilpailuissa 2005. Hän oli seitsemäs Göteborgin EM-kilpailuissa 2006, yhdeksäs Osakan MM-kilpailuissa 2007 ja jälleen seitsemäs Pekingin olympialaisissa 2008.


title: Barbara Madejczyk

text: Hänen ennätyksensä on 64,08 m, jonka hän heitti Málagassa 28. kesäkuuta 2006. Tulos on myös Puolan ennätys.


title: Käärmeihmiset

text: Käärmeihmiset, televisiossa Liskonainen ("The Reptile") on brittiläisen ohjaaja John Gillingin ohjaama, Hammer Film Productionsin tuottama kauhuelokuva vuodelta 1966. Elokuva oli Suomessa kielletty raaistavana vuodesta 1967 vuoteen 1992. Sitä sai esittää vain suljetuissa tilaisuuksissa, kuten Suomen Elokuva-arkiston näytöksissä.


title: Käärmeihmiset

text: Kiellon purkamisen jälkeen elokuva on ainakin kertaalleen televisioitu.


title: Käärmeihmiset

text: Brittiläinen tiedemies on tiedonhalussaan hankkinut haltuunsa salaisista salaisinta tietoa itämaisesta käärmekultista vähät välittäen varoituksista, ja kostoksi tästä kultti ottaa hänen tyttärensä haltuunsa alistaen salaisille menoilleen.


title: Käärmeihmiset

text: Isä ja tytär saapuvat Englantiin paetakseen kulttia, mutta kultin pappi seuraa heitä sinnekin... ja pian rupeaa tapahtumaan salaperäisiä kuolintapauksia: ihmisiä alkaa kuolla jättimäisen myrkkykäärmeen hampaanjäljet niskassaan...


title: Jabalpurin maanjäristys 1997

text: Jabalpurin maanjäristys 1997 oli 22. toukokuuta 1997 tapahtunut maanjäristys Madhya Pradeshin osavaltiossa, lähellä Jabalpurin kaupunkia. Järistyksessä tuhoutui yli 8 000 taloa, kuoli 38 ihmistä ja loukkaantui ainakin tuhat.


title: Jabalpurin maanjäristys 1997

text: Järistyksen jälkeinen pelastusoperaatio oli verrattain pieni. Intian kansanpuolueen kansanedustajat antoivat yhden päivän palkkansa uhrien auttamiseen.


title: Miesten Superpesiksen kausi 1990

text: Kausi 1990 oli ensimmäinen Superpesiksen kausi. Mestaruuden voitti Sotkamon Jymy kaadettuaan Imatran Pallo-Veikot loppuottelusarjassa otteluin 6-5, 9-11 ja 11-5. Pronssia voitti Hyvinkään Tahko, joka pronssiottelussa oli Kankaanpään Mailaa parempi kahden ottelun yhteenlasketussa tuloksessa juoksuin 14-13 (11-7 ja 3-6).


title: Miesten Superpesiksen kausi 1990

text: Normaalien sarjapisteiden lisäksi jaettiin myös jokeripisteitä.


title: Miesten Superpesiksen kausi 1990

text: Loimaan Palloilijat putosi suoraan sarjasta. Tilalle nousi ykkössarjan voittaja Mansen Pesäpallo.


title: Miesten Superpesiksen kausi 1990

text: Sotkamon Jymy: Kari Hakkarainen, Olli Hartikainen, Timo Korhonen, Marko Kähkönen, Matti Nissinen, Eero Okkonen, Jorma Parviainen, Sami Sirviö, Asko Tuhkanen, Jouni Wallin, Janne Vuorinen, Unto Väisänen, Pelinjohtaja Aulis Väisänen, valmentaja Tapio Korhonen.


title: Miesten Superpesiksen kausi 1990

text: Urheilulehden arvopelaajat: Tiina Tammiruusu ja Vesa Liikala.


title: Rapid Eye Movement

text: Rapid Eye Movement on puolalaisen metalliyhtye Riversiden kolmas studioalbumi, joka julkaistiin 24. syyskuuta 2007.


title: Rapid Eye Movement

text: Kaikki kappaleet säveltänyt Riverside ja sanoittanut Mariusz Duda.


title: Nike Arrighi

text: Nike Arrighi (s. 9. maaliskuuta 1947 Nizza) on ranskalainen näyttelijä. Arrighi on esiintynyt prinsessa Nadjan roolissa kuusiosaisessa brittiläisessä televisiosarjassa "Nadja" ("Ransom for a Pretty Girl", 1966). Hänet nähtiin myös Tanith Carlislena Terence Fisherin ohjaamassa elokuvassa "Paholaisen morsian".


title: Pertti Vanhanen

text: Pertti Vanhanen (s. 9. heinäkuuta 1933) on entinen suomalainen jalkapalloilija.


title: Pertti Vanhanen

text: Vanhanen edusti Suomen jalkapallomaajoukkuetta 16 A-maaottelussa. Hänen pelasi välihyökkääjänä ja tukimiehenä.


title: Pertti Vanhanen

text:
Hän voitti Kotkan Työväen Palloilijoiden riveissä Suomen mestaruuden vuosina 1951 ja 1952. Lisäksi hän saavutti SM-pronssia vuonna 1964.
Suomen Cup-mestaruuksia hänellä on kaksi vuosilta 1958 ja 1961.


title: Pertti Vanhanen

text: Hän edusti urallaan KTP:n lisäksi myös JBK:ta vuosina 1955 ja 1956.


title: Yön metsästäjät

text: Yön metsästäjät ("The Ghost and the Darkness") on Stephen Hopkinsin ohjaama yhdysvaltalainen elokuva vuodelta 1996. Se perustuu löyhästi tositapahtumiin ja kertoo ihmissyöjäleijonista, jotka tappoivat rautatien rakentajia 1800-luvun lopulla Tsavon alueella Keniassa. Elokuva sai parhaiden äänitehosteiden Oscar-palkinnon.


title: Renata Pliś

text: Renata Pliś (s. 5. helmikuuta 1985) on puolalainen keskipitkän matkan juoksija.


title: Renata Pliś

text: Vuonna 2010 hän karsiutui 3 000 metrin alkuerissä Dohan sisäratojen MM-kilpailuissa ja 1 500 metrin alkuerissä Barcelonan EM-kilpailuissa. Pariisin sisäratojen EM-kilpailuissa 2011 hän oli 1 500 metrin neljäs ajalla 4.15,16 ja Daegun MM-kilpailuissa hän karsiutui 1 500 metrin välierissä. Vuonna 2012 hän karsiutui 1 500 metrin alkuerissä Lontoon olympialaisissa. Moskovan MM-kilpailuissa 2013 hän karsiutui 1 500 metrin välierissä. Vuonna 2014 hän sijoittui seitsemänneksi Sopotin sisäratojen MM-kilpailuiden 3 000 metrillä sekä Zürichin EM-kilpailuissa neljänneksi 1 500 metrillä ja 12:nneksi 5 000 metrillä.


title: Renata Pliś

text:
Ulkoradat
Sisäradat


title: Huutomerkkiyökkönen

text: Huutomerkkiyökkönen ("Agrotis exclamationis") on erittäin yleinen kesän yöperhoslaji.


title: Huutomerkkiyökkönen

text: Huutomerkkiyökkönen on keskikokoinen, varsin helposti tunnistettava yökköslaji. Etusiivet ovat pohjaväriltään tasaisen vaaleanruskeat ja siiven kärki on yleensä muuta siipeä tummempi. Rengastäplä on hieman siiven pohjaväriä tummempi mutta erottuu joskus heikosti. Munuaistäplä on mustareunainen ja pohjaväriltään tummanruskea. Paras tuntomerkki on kuitenkin siiven tyvestä kärkeä kohti osoittava keilatäplä, joka on väriltään hyvin tumma ja erottuu selkeästi vaikka perhosta katsoisi kauempaakin. Takasiivet ovet lähes valkoiset. Siipiväli on 34–46 mm. Perhosen ruumis on yökkösille tyypilliseen tapaan tukeva, karvainen ja väritykseltään tasaisen ruskea. Pään takana, keskiruumiin etuosassa on helppona tuntomerkkinä musta, vaakasuora raita, joka näkyy selvästi kun perhosta katsoo edestäpäin.


title: Huutomerkkiyökkönen

text: Suomessa huutomerkkiyökköstä tavataan etelärannikolta Etelä-Lappiin asti. Lentoaika kestää kesäkuun alusta heinäkuun loppuun. Joinakin vuosina lajilla voi esiintyä toisen sukupolven yksilöitä elo-syyskuussa.


title: Huutomerkkiyökkönen

text: Tyypillisenä yöperhosena laji lähtee lentoon illan hämärryttyä. Huutomerkkiyökkönen lentää helposti valolle ja kesäöinä niitä voi tavata ulkovalojen luota jopa kymmenittäin. Täysikasvuinen toukka talvehtii.


title: Huutomerkkiyökkönen

text: Toukka on polyfagi, joka käyttää ravinnokseen useita erilaisia ruohovartisia kasveja.


title: Jitex BK

text: Jitex BK on vuonna 1971 perustettu ruotsalainen naisjalkapalloseura Mölndalista. Kaudella 2014 seura pelasi Ruotsin korkeimmalla sarjatasolla Damallsvenskanissa, mutta putosi sen päätteeksi alemmalle sarjatasolle.


title: Jitex BK

text: Jitex on voittanut Ruotsin mestaruuden kuudesti vuosina 1974, 1976, 1979, 1981, 1984 ja 1989. Se on voittanut myös Ruotsin cupin kolmesti vuosina 1981, 1982 ja 1984. Menestysvuosien jälkeen seura joutui taloudellisiin vaikeuksiin ja putosi lopulta pääsarjasta 1997. Jitex nousi takaisin Damallsvenskaniin kaudeksi 2006, mutta putosi heti uudestaan. Se palasi pääsarjatasolle kaudeksi 2010.


title: Joanna Skibińska

text: Joanna Skibińska (s. 21. helmikuuta 1985) on puolalainen pituushyppääjä ja kolmiloikkaaja.


title: Joanna Skibińska

text: Hän osallistui kumpaankin lajiin Torinon sisäratojen EM-kilpailuissa 2009 karsiutuen kolmiloikassa tuloksella 13,69 m, mutta ollen kahdeksas pituushypyssä tuloksella 628 cm.


title: Joanna Skibińska

text: Hänen ulkoratojen pituushyppyennätyksensä on 652 cm, jonka hän hyppäsi Debrecenissä 15. heinäkuuta 2007. Sisäradoilla hän on hypännyt 658 cm Spalassa 21. helmikuuta 2009. Kolmiloikassa hänen ennätyksensä on Poznańissa 1. heinäkuuta 2007 hypätty 14,04 m. Sisäradoilla hän on hypännyt Puolan ennätyksen 14,10 m Spalassa 22. helmikuuta 2009.


title: Joanna Skibińska

text: Skibińska antoi 30. toukokuuta 2010 Hengelossa positiivisen dopingnäytteen. Hän sai kahden vuoden kilpailukiellon, joka päättyy 30. toukokuuta 2012.


title: Keltatalvikki

text: Keltatalvikki ("Pyrola chlorantha") on kangasmetsissä kasvava talvikkilaji. Sitä tavataan laajoilla alueilla Pohjois-Amerikassa ja Euroopassa. Laji on yleinen myös Suomessa.


title: Keltatalvikki

text: Muiden talvikkien tapaan myös keltatalvikki kasvattaa rönsyilevän maavarren. Maavaresta nousee 10–25 cm korkeita lehdettömiä, tavallisesti punaisia kukkavarsia. Lehdet kasvavat kukkavarsien juurella ruusukkeina lähellä maanpintaa. Ruusukelehdet talvehtivat vihreinä. Lehdet ovat 1,5–2,5 cm pitkiä, pyöreitä ja väriltään tummanvihreitä. Lehden ruoti on lapaa pidempi ja siipipalteeton. Kukinto on pysty terttu. Leveän kellomaiset, kellanvihreät kukat ovat nuokkuvia. Verhiönliuskat ovat kolmiomaisia. Kukkien vihertävä emi on osittain näkyvillä. Keltatalvikki kukkii kesä-heinäkuussa.


title: Keltatalvikki

text: Keltatalvikin päälevinneisyysalue ulottuu Alpeilta Saksan läpi Fennoskandiaan, idän suunnassa läpi keskisen Itä-Euroopan aina Keski-Siperiaan saakka. Satunnaisemmin lajia esiintyy muun muassa Romaniassa, Kreikassa, Turkissa ja Kaukasuksen alueella. Lajia tavataan yleisesti myös Pohjois-Amerikan pohjoisosissa ja vuoristoalueilla.


title: Keltatalvikki

text: Suomessa keltatalvikkia tavataan paikoitellen lähes koko maassa. Yleisimmillään laji on Etelä- ja Itä-Suomessa. Laji puuttuu suurimmasta osasta Pohjois-Lappia.


title: Keltatalvikki

text: Keltatalvikki viihtyy kuivissa- ja tuoreissa kangasmetsissä sekä harjuilla. Erityisesti laji suosii sammaleisia, vanhoja metsiä.


title: Punkaharjun vaakuna

text: Punkaharjun vaakuna oli Punkaharjun kunnan tunnus. Aiheen hirsi koroineen viittaa alueen luonnonkauniisiin harjuihin ja samalla kunnan nimeen. Kruunu symboloi vanhaa kruununpuistoa, joka nykyään tunnetaan Punkaharjun luonnonsuojelualueena.


title: Punkaharjun vaakuna

text: Vaakunan selitys on ”sinisessä kentässä yläreunaltaan kuusikoroinen ja alareunaltaan aaltokoroinen hirsi, jonka yläpuolella kruunu, kaikki kultaa.” Vaakunan on suunnitellut Olof Eriksson, ja Punkaharjun kunnanvaltuusto hyväksyi sen kokouksessaan 29. huhtikuuta 1954. Sisäasiainministeriö vahvisti vaakunan käyttöön 9. elokuuta samana vuonna.


title: Punkaharjun vaakuna

text: Vaakuna jäi epäviralliseksi kotiseutuvaakunaksi 2013, kun Punkaharju ja Kerimäki liittyivät Savonlinnan kaupunkiin.


title: Kolbotn IL

text: Kolbotn Idrettslag (Kolbotn IL) on vuonna 1915 perustettu norjalainen urheiluseura Oppegårdista. Sen lajeihin kuuluvat jalkapallo, koripallo, käsipallo, lentopallo, paini, suunnistus, uinti ja voimistelu.


title: Kolbotn IL

text: Kaksi olympiakultaa voittanut painija Jon Rønningen edusti Kolbotnia.


title: Kolbotn IL

text: Kolbotn on voittanut Norjan mestaruuden käsipallossa 1983 ja 1984 sekä lentopallossa 1984, 1986 ja 1992. Seuran naisjalkapallojoukkue on voittanut mestaruuden 2002, 2005 ja 2006.


title: Mer de Noms

text: Mer de Noms on rockyhtye A Perfect Circlen debyyttialbumi. Se julkaistiin 23. toukokuuta 2000. Albumin nimi on ranskaa ja tarkoittaa nimien merta. Musiikin ovat säveltäneet Billy Howerdel ja Maynard James Keenan.


title: Cate Tiernan

text: Cate Tiernan (s. 1961) on yhdysvaltalainen nuortenkirjailija.


title: Cate Tiernan

text: Vuosina 2001–2003 ilmestynyt sarja "Sweep", jonka nimi joissakin maissa on "Wicca", käsittelee wiccalaisuutta. Tiernan itse ei ole sitoutunut uskontoihin, mutta sanoo arvostavansa wiccan naiskeskeisyyttä. Sarja oli tarkoitus julkaista Suomessa vuodesta 2010 alkaen, mutta kustantaja Stabenfelt perui sarjan julkaisun Pohjoismaissa.


title: Jouko Vuorela

text:
Jouko Antero Vuorela (s. 26. heinäkuuta 1963 Helsinki) on entinen suomalainen jalkapalloilija. Hän pelasi laitapuolustajana ja hyökkääjänä. Vuorela on Kontulan Urheilijoiden kasvatteja.
Vuorela pelasi Veikkausliigassa ja sitä edeltävässä mestaruussarjassa vuosina 1988–1994 yhteensä 169 ottelua tehden niissä 14 maalia. Mestaruussarjassa ja liigassa hän edusti Helsingin Jalkapalloklubia, jonka joukkueeseen hän nousi 23-vuotiaana. Viimeisen liigakautensa hän pelasi Finnairin Palloilijoissa, josta hän siirtyi takaisin kasvattajaseuraansa.


title: Jouko Vuorela

text: Vuorela voitti HJK:n riveissä Suomen mestaruuden vuosina 1988, 1990 ja 1992. Lisäksi hän saavutti SM-pronssia vuonna 1993. Vuonna 1993 hän saavutti myös Suomen Cupin voiton. Hän edusti Suomen jalkapallomaajoukkuetta 16 A-maaottelussa.


title: Anno Domini High Definition

text: Anno Domini High Definition on puolalaisen metalliyhtye Riversiden neljäs studioalbumi. Se julkaistiin 19. kesäkuuta 2009. Sen musiikin on säveltänyt Riverside ja sanoittanut Mariusz Duda. Albumin kansitaiteen ja muun kuvituksen on tehnyt Travis Smith.


title: Anno Domini High Definition

text: Albumi nousi Puolassa listaykköseksi.


title: José Francisco Torres

text: José Francisco Torres Mezzell (s. 29. lokakuuta 1987 Longview, Texas, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän on edustanut muun muassa meksikolaista Pachucaa ja kuulunut myös Yhdysvaltain maajoukkueeseen.


title: José Francisco Torres

text: Torresin isä on meksikolainen ja äiti yhdysvaltalainen, minkä myötä hänellä on sekä Meksikon että Yhdysvaltain kansalaisuus. Hän vietti lapsuutensa Texasissa, mutta siirtyi high school -ikäisenä meksikolaisen Pachucan juniorijoukkueeseen.


title: José Francisco Torres

text: Torres debytoi Meksikon korkeimmalla sarjatasolla Primera Divisiónissa ottelussa Tolucaa vastaan 29. marraskuuta 2006 ja nousi Pachucan avauskokonpanoon syksyllä 2008. Hän pelasi joukkueensa kaikissa kolmessa ottelussa vuoden 2008 seurajoukkueiden MM-kilpailuissa. Vuoden 2009 InterLigassa hän oli yksi Pachucan onnistujista rangaistuspotkukilpailuun venyneessä loppuottelussa, jonka voitolla joukkue varmisti paikkansa Copa Libertadoresissa.


title: José Francisco Torres

text: Sukujuurtensa vuoksi Torresilla oli mahdollisuus edustaa maajoukkuetasolla joko Yhdysvaltoja tai Meksikoa. Hän kieltäytyi paikasta Yhdysvaltain olympiajoukkueessa Pekingin olympialaisten jalkapalloturnauksessa vedoten seurajoukkuekiireisiin, mutta valitsi lopulta synnyinmaansa ja debytoi Yhdysvaltain A-maajoukkueessa MM-karsintaottelussa Kuubaa vastaan 11. lokakuuta 2008.


title: José Francisco Torres

text: Torres kuului Yhdysvaltain joukkueeseen vuoden 2009 Maanosaliittojen cupissa, jossa ei kuitenkaan pelannut minuuttiakaan. Vuoden 2010 MM-kilpailuiden karsinnoissa hän pelasi kaikkiaan seitsemässä ottelussa, ja hänet valittiin myös lopputurnausmiehistöön. Hän on pelannut kaikkiaan 26 maaottelua vuosina 2008–2013.


title: Sweep

text: Sweep on yhdysvaltalaisen Cate Tiernanin 15-osainen nuorten fantasiasarja. Sarjan ensimmäinen osa "Book of Shadows" ilmestyi Penguinin kustantamana vuonna 2001. Sarjan nimi on joissakin maissa "Wicca" ja siinä käsitellään wiccalaisuutta.


title: Sweep

text: Sarja oli tarkoitus julkaista Suomessa Stabenfelt-kustantamon 9–13-vuotiaille tarkoitetun TL-kirjakerhon kautta, ja ensimmäinen teos oli jo kirjapainossa. Kristillisdemokraattien kansanedustaja Leena Rauhala teki hallitukselle kirjallisen kysymyksen, koska sarjan henkilöhahmot harjoittavat wiccaa. Stabenfeldt-kustantamo päätti olla julkaisematta sarjaa Suomessa, Ruotsissa ja Norjassa. Kustantamo kertoi tehneensä päätöksen julkaisematta jättämisestä itsenäisesti.


title: Sweep

text: Suomen luonnonuskontojen yhdistys Lehto ja Pakanaverkko paheksuivat Rauhalan toimintaa tiedotteessaan. Suomalaiset wiccat eivät voi valittaa uskonrauhan rikkomisesta oikeusteitse, koska he eivät ole rekisteröity uskonnollinen yhdyskunta. Pasi Karppanen kirjoitti Turun science fiction -seuran "Spin"-lehdessä, että jos kansanedustajan asemassa oleva henkilö herjaisi islamia tai kristinuskoa samalla tavalla, joutuisi hän todennäköisesti eroamaan. ”Wiccalaisuuden kohdalla tämä on kuitenkin täysin sallittua.” Jos wiccalaisuudelle olisi myönnetty Suomessa virallisen uskonnon asema vuonna 2001, olisi Karppasen mukaan Rauhala voitu haastaa oikeuteen uskonrauhapykälään vedoten. Karppanen totesi aikaisempiin keskusteluihin viitaten, että ”eduskunnan tehtävä ei ole Suomessa toimia sensuurielimenä, eikä sillä ole edes valtuuksia siihen”. Siten Rauhalan kirjallinen kysymys ”olikin nähtävissä istuvan kansanedustajan pohjatyönä tulevia eduskuntavaaleja silmällä pitäen”.


title: Sweep

text: Alkukieliseen teokseen tutustunut Karppanen ei löytänyt teoksesta mitään niistä asioista, joita Rauhala oli nostanut kielteisinä esiin. Teoksessa tulee hyvin esille luonnonuskonnon feministisyys ja rauhanomaisuus. ”Sinänsä Rauhalan hätäännyksen siis ymmärtää, sillä on vaikea uskoa, etteikö useampikin nuori lukija olisi kokenut jonkinasteista wicca-herätystä, jos kirjat olisi julkaistu suomeksi.” Sarja on Karppasen mukaan toimivaa teiniviihdettä, joka olisi suomeksi julkaistuna epäilemättä koukuttanut lukijoitaan.


title: Olha Saladuh’a

text: Olha Saladuh’a (, s. 4. kesäkuuta 1983 Donetsk) on ukrainalainen kolmiloikkaaja.


title: Olha Saladuh’a

text: Saladuha oli toinen Izmirin universiadeissa 2005. Vuonna 2006 hän oli neljäs Göteborgin EM-kilpailuissa tuloksella 14,38 m. Osakan MM-kilpailuissa 2007 hän sijoittui seitsemänneksi tuloksella 14,60 m. Bangkokin universiadeissa hän voitti kultaa tuloksella 14,79. Vuonna 2008 hän oli kuudes Valencian sisäratojen MM-kilpailuissa tuloksella 14,32 m ja yhdeksäs Pekingin olympialaisissa tuloksella 14,70 m. Barcelonassa 2010 hän voitti Euroopan-mestaruuden tuloksella 14,81 m. Daegun MM-kilpailuissa 2011 hän voitti maailmanmestaruuden tuloksella 14,94 m. Hän voitti Euroopan-mestaruuden Helsingissä 2012 ennätyksellään 14,99. Lontoon olympialaisissa hän sai pronssia tuloksella 14,79.


title: Olha Saladuh’a

text: Göteborgin EM-hallikilpailuissa 2013 hän voitti mestaruuden Ukrainan ennätyksellä 14,88 m. Moskovan MM-kilpailuissa 2013 Saladuha sijoittui kolmiloikassa pronssille tuloksella 14,65. Sopotin MM-hallikilpailuissa 2014 hän sai hopeaa tuloksella 14,45. Hän voitti kolmannen peräkkäisen Euroopan-mestaruuden Zürichissä 2014 tuloksella 14,73. Pekingin MM-kilpailuissa 2015 hän sijoittui kuudenneksi.


title: Thirteenth Step

text: Thirteenth Step on rockyhtye A Perfect Circlen toinen studioalbumi. Se julkaistiin 16. syyskuuta 2003.


title: Nueva Espartan lippu

text: Nueva Espartan lippu on Venezuelan Nueva Espartan osavaltion tunnus. Se on jaettu kolmeen vaakasuoraan raitaan. Ylin keltainen raita ja sen puoliympyrä symboloivat Karibian aurinkoa ja rikkautta. Vihreä raita symboloi luontoa ja maata ja sen kolme tähteä saaria Margarita, Coche ja Cubagua. Sininen raita symboloi Karibian merta.


title: Milon Venus

text: Milon Venus eli Míloksen/Meloksen Afrodite () on todennäköisesti Afroditea esittävä antiikin kreikkalainen veistos, joka on tehty hellenistisellä kaudella noin vuonna 130–110 eaa. Se löydettiin Míloksen eli Meloksen saarelta Kreikasta ja on saanut nimensä saaren vanhasta ranskankielisestä nimimuodosta "Milo". Veistos on nykyisin esillä Louvressa.


title: Milon Venus

text:
Milon Venus on kuuluisimpia hellenistisen ajan taiteen edustajia. Aiemmin veistoksen tekijäksi oletettiin Praksiteles tai tämän koulukunta, sillä se muistuttaa tämän Afrodite-veistoksia, ja lisäksi veistos haluttiin esittää klassisen kauden huipputeoksena. Jalustan kaiverruksen perusteella sen oletetaan nykyisin kuitenkin olevan Aleksandros Antiokialaisen työtä. Joskus teoksen on katsottu olevan kopio jostakin tuntemattomasta 300-luvulla eaa. tehdystä veistoksesta, sillä se muistuttaa niin kutsuttua "Capuan Afroditea", joka on roomalainen kopio jostakin vastaavasta Afroditesta. Toisaalta se voi olla klassiselta ajalta ammentava itsenäinen teos.
Míloslainen maanviljelijä Geórgios Kentrotás löysi veistoksen kotisaareltaan 8. huhtikuuta 1820. Se oli hautautuneena antiikin Meloksen kaupungin gymnasionin raunioissa lähellä nykyistä Trypitín kylää ja löytyi useana kappaleena muutaman hermin ohella. Kerrotaan, että myös jäänteitä Afroditen vasemmasta kädestä löytyi, mutta nämä osat ovat kadonneet. Saari oli löytöaikaan vielä osa Osmanien valtakuntaa mutta poliittisesti kytköksissä Ranskaan. Ranskan laivaston upseerit Olivier Voutier ja Jules Dumont d'Urville saivat tietää löydöstä, ja kehottivat Ranskan Konstantinopolin suurlähettiläs Marquis de Rivièreä hankkimaan veistoksen. Tällä välin se oli vähällä päätyä paikalliselle osmanipaššalle. Lopulta ranskalaiset saivat ostettua veistoksen, ja se vietiin Pariisiin. Vuonna 1821 de Rivière esitteli sen Ludvig XVIII:lle, joka lahjoitti veistoksen Louvreen.


title: Milon Venus

text: Saksalaiset vaativat veistosta itselleen vuoteen 1893 saakka, koska omistivat maita arkeologiselta alueelta, mutta luopuivat vaatimuksista veistoksen osoituttua klassisen sijaan hellenistiseksi.


title: Milon Venus

text: Veistoksen oletetaan yleensä esittävän Afroditea (latinalaisittain Venusta), kreikkalaista rakkauden ja kauneuden jumalatarta. Sen on kuitenkin ehdotettu esittävän myös muun muassa Meloksella palvottua Amfitritea tai jotakuta danaidia. Veistos esittää kohteensa puoliksi alastomana ja ainoastaan alaruumiiltaan verhottuna. Vaate on lähes putoamaisillaan lanteilta. Afroditen on esitetty olleen alun perin nojaamassa esimerkiksi pylvääseen tai Areeseen. Veistoksen käsivarret ja käsissä olleet esineet eivät ole säilyneet. Vasemmassa kädessä oletetaan olleen omenan, mahdollisesti viittauksena Pariksen tuomioon sekä toisaalta saaren nimeen ( = ”omena”). Toisaalta kädessä olisi voinut olla myös esimerkiksi peili.


title: Milon Venus

text: Veistos on tehty paroslaisesta marmorista ja se on 203 senttimetriä korkea, eli hieman luonnollista kokoa suurempi. Teos on tehty useammasta marmorikappaleesta, jotka on liitetty yhteen. Tätä menetelmää käytettiin erityisesti Kykladeilla. Veistoksen kierteinen asento ja ulkoneva polvi, samoin kuin rikkaasti työstetty draperia ovat tyypillistä hellenistiselle taiteelle. Myös veistoksen aistillinen jako ihon ja putoamassa olevan kankaan välillä tuo eroottista jännitettä, joka oli yleistä hellenismissä. Veistos lienee ollut ajan tavan mukaan maalattu, ja sillä on ollut myös metallisia koruja (kaulakoru, korvakorut ja otsakoru). Väreistä ei ole säilynyt jälkiä ja koruistakin vain kiinnitysreiät.


title: Pesäpallon Ykkössarja 1990

text: Pesäpallon Ykkössarjan kausi 1990 oli kymmenes ykkössarjakausi pesäpallossa. Mansen Pesäpallo voitti sarjan ja nousi Superpesikseen kesäksi 1991.


title: Pesäpallon Ykkössarja 1990

text:
Uusinta sarjapaikasta
Mansen Pesäpallo nousi SM-sarjaan. Muhos ja Ulvila karsintaan Superpesiksen 12.-13. sijoittuneiden kanssa. Suomensarjaan putosivat Puurtila, Nurmo ja Lammi. Tilalle nousivat Suomensarjan lohkovoittajat: Kuusankosken Puhti, Koskenkorvan Urheilijat ja Haapajärven Kiilat.


title: Nenad Milijaš

text: Nenad Milijaš (; s. 30. huhtikuuta 1983 Belgrad, Jugoslavia) on serbialainen jalkapalloilija. Hän edustaa Englannin valioliigassa pelaavaa Wolverhamptonia ja on pelipaikaltaan keskikenttäpelaaja.


title: Nenad Milijaš

text: Milijaš pelasi junioriaikoinaan belgradilaisessa Zemunissa, jonka edustusjoukkueeseen hän nousi vuonna 2000. Kaudella 2001–2002 hän onnistui vakiinnuttamaan paikkansa joukkueessa ja kuului seuraavina kausina sen luottopelaajiin.


title: Nenad Milijaš

text: Parhaan kautensa maalien valossa hän pelasi 2005–2006, kun hän onnistui tekemään puolen kauden aikana kahdeksan osumaa. Hyvin menneen puolikautisensa jälkeen hän siirtyi tammikuussa 2006 Punaiseen tähteen. Hänen kautensa päättyi juhlaan, kun joukkue voitti sekä maan pääsarjamestaruuden että cupin. Joukkue voitti myös seuraavalla kaudella 2006–2007 kummatkin kilpailut.


title: Nenad Milijaš

text: Dušan Bajevićin alaisuudessa Milijaš sai hyvin rajoitetusti peliaikaa, mutta Boško Ǵurovskin saavuttua hänen peliaikansa ja vastuunsa kasvoi jälleen. Hän onnistui säilyttämään pelipaikkansa joukkueessa vaikeina aikoina ja lopulta hänestä kasvoi joukkueen yhdeksi tärkeimmistä pelaajista. Kotimaansa sarjamenestyksen johdosta joukkue pääsi pelaamaan myös euro-cupien otteluita.


title: Nenad Milijaš

text: Milijaš pelasi tähän asti parhaan kautensa 2008–2009, kun hän teki kaikki kilpailut mukaan lukien 22 maalia. Hän oli kauden päätteeksi paras serbialainen maalintekijä ja hävisi pääsarjan parhaan maalintekijän palkinnon vain yhdellä maalilla. Hänet valittiin sarjakauden parhaaksi pelaajaksi sekä äänestettiin kauden tähdistöjoukkueeseen.


title: Nenad Milijaš

text: 15. kesäkuuta 2009 hän teki nelivuotisen sopimuksen englantilaisseura Wolverhamptonin kanssa. Hän teki ensiesiintymisensä joukkueessa kauden avausottelussa West Ham Unitedia vastaan. Ensimmäisen maalinsa hän teki joulukuussa 2009 ottelussa Boltonia vastaan ja kaksi viikkoa myöhemmin toisensa Burnleytä vastaan.


title: Nenad Milijaš

text: Milijaš teki ensiesiintymisensä Serbian maajoukkueessa 6. syyskuuta 2008 pelatussa vuoden Färsaaria vastaan. Hän teki ensimmäisen maalinsa maajoukkueessa neljännessä ottelussaan 19. marraskuuta 2008 Bulgariaa vastaan. Hänet valittiin Serbian joukkueeseen vuoden 2010 MM-kilpailuihin.


title: Hospital Clínicin metroasema

text: Hospital Clínic on Barcelonan metron linjan 5 asema. Se sijaitsee Eixamplen alueella ja on saanut nimensä läheisestä Hospital Clínic i Provincial de Barcelonan sairaalasta.


title: Hospital Clínicin metroasema

text: Hospital Clínic on avattu vuonna 1969 ja nykyisin se on osa linjan keskimmäistä osuutta. Asema sijaitsee Carrer Rosselló -kadun alla ja asemalle on sisäänkäynit Carrer del Comte d'Urgellin ja Carrer de Villarroelin kaduilta. Molemmilla sisäänkäynneillä on omat lippuhallinsa, joista pääsee laituritasolle liukuportaiden ja hissien avulla.


title: Belvederen Apollo

text: Belvederen Apollo ("Beldeveren Apollon") on tunnettu antiikin aikainen veistos. Valkoinen 224 cm korkea marmoriveistos kuvaa kreikkalaista jumalaa Apollonia, joka on juuri tavoittanut Python-käärmeen ja nuoli on lentänyt hänen jousestaan.


title: Belvederen Apollo

text: Belvederen Apollo on roomalainen 100-luvulla jaa. tehty kopio tai mukaelma kadonneesta alkuperäisestä kreikkalaisesta pronssiveistoksesta, joka on oletetusti tehty 300-luvun lopulla eaa. Alkuperäisen veistoksen tekijäksi oletetaan Leokhares. Beldeveren Apollo saattaa olla myös eri esikuvien perusteella tehty tyylijäljitelmä. Veistoksen tanssillinen asento, naisellinen ulkonäkö ja huolella veistetty kampaus erottavat sen 400-luvun eaa. ateenalaisista miespatsaista. Veistos tuli kuuluisaksi 1400–1500-lukujen taitteessa, jolloin se löydettiin.


title: Lilija Kulyk

text: Lilija Kulyk (, s. 27. tammikuuta 1987) on ukrainalainen kolmiloikkaaja.


title: Lilija Kulyk

text: Hän voitti pronssia alle 20-vuotiaiden EM-kilpailuissa 2005 tuloksella 13,42 m ja alle 20-vuotiaiden MM-kilpailuissa 2006 tuloksella 14,01 m. Alle 23-vuotiaiden EM-kilpailuissa hän voitti sen sijaan kultaa vuonna 2007 tuloksella 14,39 m ja pronssia vuonna 2009 tuloksella 13,88 m. Hän karsiutui Pekingin olympialaisissa 2008, Berliinin MM-kilpailuissa 2009, Dohan sisäratojen MM-kilpailuissa 2010 ja Barcelonan EM-kilpailuissa 2010.


title: Lilija Kulyk

text: Hänen ennätyksensä on 14,39 m, jonka hän hyppäsi Debrecenissä 13. heinäkuuta 2007 voittaessaan kultaa alle 23-vuotiaiden EM-kilpailuissa. Sisäradoilla hän on hypännyt 14,06 m Sumyssa 18. helmikuuta 2010. Pituushypyssä hänen ennätyksensä on Kiovassa 19. toukokuuta 2007 hypätty 646 cm. Sisäradoilla hän on hypännyt 637 cm Zaporižžjassa 26. tammikuuta 2008.


title: Shields Roadin metroasema

text: Shields Road on Glasgow'n metron asema Pollokshieldsin alueella Glasgow'n kaupungin eteläosassa. Asema on avattu muun metrojärjestelmän tavoin vuonna 1896 ja uudistettu 1970-luvun lopulla.


title: Shields Roadin metroasema

text: Shields Roadin asema sijaitsee nykyisin kaupunkirakenteen muuttumisen vuoksi syrjäisellä M8-moottoritien reunustamalla teollisuusalueella. Asema on kuitenkin melko vilkas, sillä syyskuusta 2006 asti asemalla on ollut käytössä yli 800-paikkainen liityntäpysäköinnin mahdollistava parkkihalli. Teollisuusrakennusten lisäksi aseman lähistöllä sijaitsee Charles Rennie Mackintoshin suunnittelemassa rakennuksessa toimiva Scotland Street School Museum.


title: Shields Roadin metroasema

text: Shields Roadin asema ei nimestään huolimatta sijaitse tarkalleen ottaen Shields Road -kadulla vaan Scotland Streetillä. Aseman nimen muuttamista ei kuitenkaan toistaiseksi ole pidetty tarpeellisena.


title: Spiders

text: Spiders on System of a Downin vuonna 1998 julkaisema kappale, joka julkaistiin singlenä sekä yhtyeen nimikkoalbumilla. Kappale julkaistiin singlenä vuoden 1999 puolella. Spidersista on tehty myös musiikkivideo, jonka ohjasi Charlie Deaux.


title: Svitlana Mamjejeva

text: Svitlana Mamjejeva (, s. 19. huhtikuuta 1982) on ukrainalainen kolmiloikkaaja.


title: Svitlana Mamjejeva

text: Hän karsiutui Pekingin olympialaisissa 2008, Torinon sisäratojen EM-kilpailuissa 2009 ja Berliinin MM-kilpailuissa 2009.


title: Svitlana Mamjejeva

text: Hänen ennätyksensä on 14,38 m, jonka hän hyppäsi Jaltalla 23. heinäkuuta 2009. Sisäradoilla hän on hypännyt 14,17 m Sumyssa 24. helmikuuta 2008.


title: Viktorija Rybalko

text: Viktorija Rybalko (, s. 26. lokakuuta 1982) on ukrainalainen pituushyppääjä.


title: Viktorija Rybalko

text: Hän oli neljäs Göteborgin EM-kilpailuissa 2006 tuloksella 662 cm. Vuonna 2007 hän sijoittui seitsemänneksi Birminghamin sisäratojen EM-kilpailuissa tuloksella 644 cm ja 11:nneksi Osakan MM-kilpailuissa tuloksella 645 cm. Hän karsiutui Pekingin olympialaisissa 2008 ja Berliinin MM-kilpailuissa 2009. Dohan sisäratojen MM-kilpailuissa 2010 hän oli kahdeksas tuloksella 628 cm. Barcelonan EM-kilpailuissa 2010 hän sijoittui neljänneksi tuloksella 678. Seuraavan vuoden Daegun MM-kilpailuissa hän karsiutui.


title: Viktorija Rybalko

text: Hänen ennätyksensä on 695 cm, jonka hän hyppäsi Jaltalla 13. kesäkuuta 2012. Sisäradoilla hän on hypännyt 674 cm Moskovassa 28. tammikuuta 2007.


title: Elsa Ytti

text: Elsa Kaarina Ytti (s. 14. lokakuuta 1944 Huittinen) on suomalainen taidegraafikko. Vanhemmat agronomi Matti Ytti ja filosofian kandidaatti Irma Ytti, o.s. Helkavaara. Hän on käynyt Taideteollista oppilaitosta vuosina 1966–1970. Muu koulutus: Gesamthochschule in Kassel 1975. Tamarind Institute, University of New Mexico, Albuquerque 1998.


title: Elsa Ytti

text: Ensimmäinen yksityisnäyttely Helsingissä Kaivopuiston galleriassa 1985. Pääasiallinen työskentelytekniikka serigrafia.


title: Gerardo Torrado

text:
Gerardo Torrado Díez de Bonilla (s. 30. huhtikuuta 1979 México, Meksiko) on meksikolainen jalkapalloilija. Hän pelasi Meksikon maajoukkueessa 146 ottelua ja teki niissä kuusi maalia
. Pelipaikaltaan hän oli puolustava keskikenttäpelaaja.


title: Gerardo Torrado

text: Torradoa kutsuttiin lempinimellä "El Borrego" () tuuhean hiustyylinsä takia. Hänet tunnettiin erityisesti kovasta taklauspelistään ja hyvästä pelisilmästään.


title: Gerardo Torrado

text: Torrado teki ensiesiintymisensä Club Universidad Nacionalissa vuonna 1997, jossa hän pelasi kolmen kauden ajan. Sieltä hän siirtyi espanjalaiseen Tenerifeen yhdeksi kaudeksi. Kaudeksi 2002–2003 Torrado siirtyi Poli Ejidon kautta Sevillaan, jossa hän pelasi 2½-kauden aikana 40 ottelua.


title: Gerardo Torrado

text: Vuonna 2004 hän teki sopimuksen Racing Santanderin kanssa. Hän nousi kauden aikana kannattajien yhdeksi suosikeista, mutta ajauduttuaan pieniin ongelmiin valmentajan kanssa hänen peliaikansa jäi hyvin rajalliseksi.


title: Gerardo Torrado

text: Torrado palasi kotimaahansa kesällä 2005 ja siirtyi Cruz Azuliin. Hän teki ensiesiintymisensä Monarcas Morelia vastaan, jossa hän teki myös kaksi maalia. Cruz Azul voitti lopulta ottelun hänen maaleillaan 2–0. Hän nousi nopeasti yhdeksi joukkueen luottopelaajista ja toimi myöhemmin myös joukkueen kapteenina.


title: Gerardo Torrado

text: Saksan MM-kilpailuissa 2006 Torrado pelasi kolmessa Meksikon neljästä ottelusta.


title: Miloš Ninković

text: Miloš Ninković (; s. 25. joulukuuta 1984 Belgrad, Jugoslavia) on serbialainen jalkapalloilija. Hän edustaa ukrainalaista Dynamo Kiovaa ja on pelipaikaltaan keskikenttäpelaaja.


title: Miloš Ninković

text: Ninković siirtyi Dynamo Kiovaan vuonna 2004. Aikaisemmin hän oli edustanut neljä kautta Čukarički Stankomia.


title: Miloš Ninković

text: Hänet valittiin mukaan Serbian maajoukkueen kokoonpanoon vuoden 2010 MM-kilpailuihin.


title: Philippe Adamski

text: Philippe Adamski (s. 8. huhtikuuta 1985) on ranskalainen suunnistuksen maailmanmestari. Hän edustaa suomalaista Kalevan Rastia.


title: Philippe Adamski

text: Viimeisenä juniorivuotenaan 2005 Adamski voitti nuorten MM-kilpailuissa hopeaa keskimatkalta ja pronssia pitkältä matkalta. Olomoucin MM-kilpailuissa 2008 hän sijoittui keskimatkalla seitsemänneksi. Primorskon EM-kilpailuissa 2010 hän voitti hopeaa pitkältä matkalta ja viestistä.


title: Philippe Adamski

text: Adamski voitti Savoien MM-kilpailuissa 2011 viestissä kultaa yhdessä François Gononin ja Thierry Gueorgioun kanssa sekä sijoittui pitkällä matkalla seitsemänneksi ja keskimatkalla yhdeksänneksi. Vuoden 2012 EM-kilpailuissa Falunissa hän saavutti viestissä pronssia ja sijoittui pitkällä matkalla seitsemänneksi. Samana vuonna Lausannen MM-kilpailuissa hän sijoittui pitkällä matkalla neljänneksi ja viestissä viidenneksi. Vuonna 2013 hän sijoittui Vuokatin MM-kilpailujen viestissä kahdeksanneksi ja pitkällä matkalla 12:nneksi. Vuoden 2014 arvokisoissa Adamskin paras saavutus oli pitkän matkan 12. sija Palmelan EM-kilpailuissa.


title: Philippe Adamski

text: Jukolan viestin Adamski on voittanut Kalevan Rastin joukkueessa vuosina 2007 ja 2012–2014. Tiomila-viestin hän on voittanut vuosina 2010, 2011, 2013 ja 2014. Maailmancupin kokonaiskilpailussa Adamski on parhaimmillaan ollut kymmenes vuonna 2010.


title: HMS Mahratta (G23)

text: HMS Mahratta (viirinumero G23) oli Britannian Kuninkaallisen laivaston M-luokan hävittäjä toisessa maailmansodassa.


title: HMS Mahratta (G23)

text: Alus tilattiin 7. heinäkuuta 1939 Scotts Engineering and Shipbuilder Companyltä Greenockista osana vuoden 1939 laivasto-ohjelmaa. Sen köli laskettiin 21. tammikuuta 1940 nimellä "HMS Marksman". Aluksen aihio kuitenkin räjähti Clydeen toukokuussa 1941 tehdyssä ilmahyökkäyksessä, jolloin se laitettiin siirtokuntoon. Seuraava merkkipaalu valmistuksessa oli töiden jatkaminen 18. elokuuta. Alus laskettiin vesille 28. heinäkuuta 1943 "HMS Mahrattana" heinäkuussa 1942 tehdyn nimenmuutoksen mukaisesti. Nimenmuutoksen taustalla oli Intian hallinnon taloudellinen tuki sotaponnisteluille.


title: HMS Mahratta (G23)

text: "HMS Mahratta" liitettiin huhtikuussa 1943 Kotilaivaston 3. Hävittäjälaivueeseen. Alus valmistui 8. huhtikuuta aloittaen hyväksyntäkokeet, joiden päätyttyä se purjehti Scapa Flowhun koulutettavaksi. Koulutusjakson päätyttyä kesäkuussa se liittyi laivueeseensa partio- ja suojaustehtäviin. Alus määrättiin 4. kesäkuuta suojaamaan laivastoa täydennettäessä Huippuvuorten varuskuntaa.


title: HMS Mahratta (G23)

text: Alus suojasi heinäkuussa laivueen mukana laivastoa tehtäessä harhautusmaihinnousuja Norjan rannikolle. Siihen kuormattiin 27. elokuuta ilmavoimien henkilöstöä, joka osallistui Altavuonossa piileksivän Saksan laivaston taistelulaivan "Tirpitzin" kuvauslentoihin, Färsaarilta Murmanskiin, jossa kuljetettu henkilöstö purettiin 31. elokuuta. Alus aloitti paluumatkan kotimaahan.


title: HMS Mahratta (G23)

text: "HMS Mahratta", "HMS Obedient", "HMS Shikari" ja "HMS Sardonyx" tekivät 21. syyskuuta sukellusveneidentorjuntapurjehduksen luoteisen reitin alaisuudessa. Alus pelasti 8. lokakuuta neljä ilmavoimien 58. laivueen Halifax pommikoneen eloonjäänyttä. Lentokone oli saanut 27. syyskuuta sukellusvene "U-221":tä vastaan hyökätessään ilmatorjuntatulessa osuman, mutta sukellusvene oli tuhoutunut lentokoneen pudottamista syvyyspommeista. Koneen miehistöstä pelastui vielä kuusi henkeä yksitoista päivää myöhemmin. Alus suojasi 10. lokakuuta taistelulaiva "HMS Valiantia" loppumatkan Gibraltarilta Plymouthiin operaatio Avalanchen päätyttyä.


title: HMS Mahratta (G23)

text: Alus matkasi 20. lokakuuta Murmanskiin osana laivasto-osastoa, johon kuuluivat sen lisäksi hävittäjät "HMS Matchless", "HMS Milne", "HMS Musketeer", "HMS Saumarez", "HMS Savage", "HMS Scorpion" ja "HMS Scourge", korvetti ja kaksi Algerine-luokan miinanraivaajaa. Osaston tehtävänä oli suojata Murmanskiin jääneiden kauppa-alusten kotimatka. Osaston lisäsuojana olivat risteilijät "HMS London" ja "USS Augusta" (operaatio FR). Alus suojasi 1. marraskuuta osaston mukana saattuetta RA54A Murmanskista Britteinsaarille, jossa suojanneet alukset erkanivat 13. marraskuuta saattueesta. "HMS Mahratta" palasi Scapa Flowhun muiden Kotilaivaston hävittäjien mukana.


title: HMS Mahratta (G23)

text: "HMS Mahratta" siirrettiin 22. marraskuuta Hullissa Brigham and Cowanin telakalle, mistä se palasi 13. tammikuuta 1944 laivueeseensa Scapa Flowhun. Alus suojasi 26. tammikuuta Murmanskiin matkannutta saattuetta JW56B "HMS Milnen", "HMS Scourgen", "HMS Musketeerin", "HMS Opportunen" ja "HMCS Huronin" kanssa. Suojauksen vahvistuksena olivat risteilijät "HMS Bermuda", "HMS Berwick" ja "HMS Kent". Suojauksen vahvistukseksi saapuivat 29. tammikuuta "HMS Hardy", "HMS Inconstant", "HMS Offa", "HMS Savage", "HMS Venus", "HMS Vigilant" sekä Norjan laivaston "Stord". Seuraavana päivänä "HMS Hardy" upposi sukellusvenehyökkäyksessä. "HMS Mahratta" erkani 1. helmikuuta saattueesta sen saavuttua Kuolan niemimaalle.


title: HMS Mahratta (G23)

text: Alus liittyi 3. helmikuuta palaavaan saattueeseen RA56 samojen suoja-alusten mukana. Se erkani 9. helmikuuta saattueesta "HMS Inconstantin", "HMS Meteorin", "HMS Milnen", "HMS Musketeerin", "HMS Scorgen", "HMCS Huronin" ja Norjan laivaston "Stordin" kanssa aloittaen matkan Scapa Flowhun.


title: HMS Mahratta (G23)

text: "HMS Mahratta" liittyi 22. helmikuuta Murmanskiin matkanneeseen saattueeseen JW57 yhdessä risteilijä "HMS Black Princen", saattuetukialus "HMS Chaserin" ja hävittäjien "HMS Matchless", "HMS Meteor", "HMS Milne", "HMS Obedient", "HMS Offa", "HMS Onslaught", "HMS Oribi", "HMS Savage", "HMS Serapis", "HMS Swift", "HMS Verulam" ja "HMS Vigilant" kanssa. Saattue joutui pari päivää myöhemmin sukellusvenehyökkäykseen, joka torjuttiin saattajien sekä ilmavoimien avustamana.


title: HMS Mahratta (G23)

text: Sukellusvene "U-990":n laukaisema T5 akustinen torpedo osui 25. helmikuuta Barentsinmerellä "HMS Mahrattaan". Alus upposi nopeasti, jolloin "HMS Impulsive" kykeni pelastamaan ainoastaan 17 kaikkiaan 217 miehistönjäsenestä.


title: HMS Marne (G35)

text: HMS Marne (viirinumero G35) oli Britannian Kuninkaallisen laivaston M-luokan hävittäjä toisessa maailmansodassa.


title: HMS Marne (G35)

text: Alus tilattiin 7. heinäkuuta 1939 Parsons Marine Steam Turbine Companyltä osana vuoden 1939 laivasto-ohjelmaa. Aluksen rungosta yhtiö teki alihankintasopimuksen Vickers Armstrongin kanssa. Aluksen köli laskettiin 23. lokakuuta ja se laskettiin vesille 30. lokakuuta 1940. Alus valmistui 2. joulukuuta 1941, jolloin sen tarjoukseen perustunut hinta oli 457512 puntaa ilman Amiraliteetin toimittamia ase- ja viestijärjestelmiä.


title: HMS Marne (G35)

text: Alus lähti maaliskuussa 1945 Välimereltä Portsmouthiin, jonne se saapui 8. huhtikuuta. Maaliskuussa 1952 alus hinattiin ankkuripaikalle Penarthiin ja se sijoitettiin 1955 poistolistalle. Alus myytiin 16. elokuuta 1957 Turkille ja se siirrettiin telakalle modernisoitavaksi. Alus luovutettiin 9. syyskuuta 1959 Portsmouthissa ostajalle, joka liitti sen laivastoonsa nimellä "Mareşal Fevzi Çakmak". Alus myytiin romutettavaksi 1971.


title: Maja Alm

text: Maja Alm (s. 10. heinäkuuta 1988) on tanskalainen suunnistaja. Hän edustaa tanskalaista OK Pan Århusia.


title: Maja Alm

text: Alm edusti ensimmäisen kerran Tanskaa nuorten MM-kilpailuissa vähän ennen 16-vuotissyntymäpäiväänsä. Dubbon nuorten MM-kilpailuissa 2007 hän saavutti pronssia sprintissä. Samana vuonna aikuisten MM-kilpailuissa Kiovassa hän sijoittui kahdeksanneksi viestissä. Göteborgissa 2008 hän saavutti nuorten MM-hopeaa viestissä. Toisissa aikuisten MM-kilpailuissaan Miskolcissa 2009 Alm sijoittui 28:nneksi sprintissä, 35:nneksi keskimatkalla ja 39;nneksi pitkällä matkalla. Trondheimin MM-kilpailuissa 2010 hän lähestyi kärkeä sijoittumalla yhdeksänneksi sprintissä, 11:nneksi keskimatkalla, 17:nneksi pitkällä matkalla sekä viidenneksi viestissä. Savoien MM-kilpailuissa 2011 hän sijoittui sprintissä neljänneksi, keskimatkalla kuudenneksi sekä viestissä viidenneksi.


title: Maja Alm

text: Alm saavutti ensimmäisen aikuisten MM-mitalinsa Lausannessa 2012 sijoittumalla hopealle sprintissä. Keskimatkalla hän oli 28:s ja viestissä kuudes. Sotkamon MM-kilpailuissa 2013 hän sijoittui sprintissä neljänneksi 4,5 sekuntia pronssimitalisti Venla Niemelle hävinneenä sekä keskimatkalla kymmenenneksi. Trentinon MM-kilpailuissa 2014 Alm saavutti sprinttiviestissä hopeaa ja sprintissä pronssia.


title: Maja Alm

text: Ensimmäiset maailmanmestaruutensa Alm voitti Invernessissä 2015 sprintissä, sprinttiviestissä ja perinteisessä viestissä. Keskimatkalla hän sijoittui 11:nneksi. Strömstadin MM-kilpailuissa 2016 hän voitti kultaa sprintissä ja sprinttiviestissä, saavutti hopeaa viestissä sekä sijoittui keskimatkalla viidenneksi. Tarton MM-kilpailuissa 2017 hän voitti kultaa sprintissä, saavutti hopeaa sprinttiviestissä ja pitkällä matkalla sekä sijoittui viestissä kymmenenneksi. Riian MM-kilpailuissa 2018 hän voitti neljäntenä perättäisenä vuonna sprintin maailmanmestaruuden, saavutti pitkällä matkalla hopeaa ja sprinttiviestissä pronssia sekä sijoittui viestissä kuudenneksi.


title: Maja Alm

text: Primorskon EM-kilpailuissa 2010 Alm saavutti pronssia sprintissä ja uusi saavutuksensa kaksi vuotta myöhemmin Falunin EM-kilpailuissa. Maailmancupin kokonaiskilpailussa hän sijoittui kolmanneksi vuonna 2010. Venlojen viestin Alm on voittanut vuonna 2009 Ulricehamns OK:n joukkueessa ja vuosina 2013–2014 OK Pan Århusissa.


title: HMS Milne (G14)

text: HMS Milne (viirinumero G14) oli Britannian Kuninkaallisen laivaston M-luokan hävittäjä toisessa maailmansodassa.


title: HMS Milne (G14)

text: Alus tilattiin 7. heinäkuuta 1939 Scotts Shipbuilding and Engineering Companyltä Greenockista osana vuoden 1939 laivasto-ohjelmaa. Sen köli laskettiin 24. tammikuuta 1940 ja alus laskettiin vesille 30. joulukuuta 1941. Alus valmistui laivueenjohtajana 6. elokuuta 1942, jolloin sen tarjoukseen perustunut hinta oli 659512 puntaa sisältäen Amiraliteetin toimittamat ase- ja viestijärjestelmät.


title: HMS Milne (G14)

text: Alus lähti 4. huhtikuuta 1945 Gibraltarilta Harwichiin, jossa se poistettiin palveluksesta. Alus siirrettiin 16. elokuuta reserviin ja se ankkuroitiin Harwichiin, kunnes se siirrettiin Rosythiin. Alus toimi reservin ja telakalla olevien alusten miehistöjen majoitusaluksena. Alus päätettiin muuttaa tyypin 62 fregatiksi ja se hinattiin Plymouthiin. Muutostöitä ei kuitenkaan toteutettu, koska luokan alukset todettiin sopimattomiksi muutoksiin ja alus oli muutenkin heikkokuntoinen. Alus hinattiin Penarthiin ankkuroitavaksi ja se asetettiin poistolistalle.


title: HMS Milne (G14)

text: Alus myytiin 24. syyskuuta 1957 Turkille ja se siirrettiin telakalle modernisoitavaksi. Alus luovutettiin 12. kesäkuuta 1959 Turkin laivastolle, joka nimesi sen "Alp Arslaniksi". Alus poistettiin palveluksesta 1971 ja se myytiin romutettavaksi.


title: HMS Matchless (G52)

text: HMS Matchless (viirinumero G52) oli Britannian Kuninkaallisen laivaston M-luokan hävittäjä toisessa maailmansodassa.


title: HMS Matchless (G52)

text: Alus tilattiin Alexander Stephen and Sonsilta Linthousesta. Sen köli laskettiin 14. syyskuuta 1940 ja alus laskettiin vesille 4. syyskuuta 1941. Alus valmistui 28. helmikuuta 1942.


title: HMS Matchless (G52)

text: Alus määrättiin 1946 siirrettäväksi reserviin ja se lähti Gibraltarilta Portsmouthiin, jossa se poistettiin palveluksesta 4. huhtikuuta. Aluksen varastot saatiin tyhjennettyä 25. kesäkuuta mennessä. Alus kunnostettiin 1951-1952 ja se ankkuroitiin 1953 Penarthiin. Alus sijoitettiin 1956 poistolistalle ja se myytiin 1957 Turkille. Alus modernisoitiin Harland and Wolffilla Belfastissa ennen kuin se virallisesti luovutettiin 1959 ostajalle, joka liitti sen laivastoonsa nimellä "Kılıç Ali Paşa". Alus myytiin romutettavaksi 1971.


title: HMS Meteor (G74)

text: HMS Meteor (viirinumero G74) oli Britannian Kuninkaallisen laivaston M-luokan hävittäjä toisessa maailmansodassa.


title: HMS Meteor (G74)

text: Alus tilattiin Alexander Stephen and Sonsilta Linthousesta osana vuoden 1939 laivasto-ohjelmaa. Sen köli laskettiin 14. syyskuuta 1940 ja alus laskettiin vesille 3. marraskuuta 1941. Alus valmistui 12. elokuuta 1942, jolloin sen tarjoukseen perustunut hinta oli 462337 puntaa ilman Amiraliteetin toimittamia ase- ja viestijärjestelmiä.


title: HMS Meteor (G74)

text: Alus poistettiin palveluksesta Devonportissa ja se sijoitettiin reserviin. Vuonna 1951 alus kunnostettiin Yarrow Shipbuildersilla Scotstounissa. Se siirrettiin 1953 Penarthiin ja alus sijoitettiin poistolistalle. Alus myytiin Turkille. Palmers Hebburnissa modernisoi aluksen ja se luovutettiin 26. syyskuuta 1959 Portsmouthissa ostajalle, joka liitti sen laivastoonsa nimellä "Piyale Paşa". Alus poistettiin palveluksesta 1971 ja se myytiin romutettavaksi.


title: Mihály Szeróvay

text: Mihály Szeróvay (s. 14. huhtikuuta 1982) on unkarilainen jalkapallomaalivahti, joka edustaa Suomen Veikkausliigan JJK:ta.


title: Mihály Szeróvay

text: Szeróvay tuli Suomeen syksyllä 2007 opintojen vuoksi ja liittyi samalla tuolloin Ykkösessä pelanneen JJK:n joukkueeseen. Kaudella 2008 hän oli yksi JJK:n runkopelaajia, kun joukkue nousi ensimmäistä kertaa Veikkausliigaan. Hänen aikaisempia seurojaan ovat unkarilaiset Ferencváros, ESMTK ja BKV Előre sekä espanjalainen Atlético Vallbonense.


title: Mihály Szeróvay

text: Szeróvay kertoi syksyllä 2009 joutuneensa lahjontayrityksen kohteeksi, mistä hän kieltäytyi. Lahjoja, joksi osoittautui toinen Suomessa asunut unkarilaispelaaja, tarjosi Szeróvaylle 15 000 euroa, mikäli hän järjestäisi joukkueelleen tappion Tampere Unitedia vastaan pelatussa kauden päätösottelussa.


title: Abda

text: Abda on ainakin kolmen idän assyrialaisen kirkon pyhimyksen nimi:


title: Kansallinen Kirjakauppa

text: Turun Kansallinen Kirjakauppa Oy on turkulainen vuonna 1899 perustettu kirjakauppa, jonka nykyisin omistaa kokonaan Kortteen perhe. Kansallisen Kirjakaupan päämyymälä on toiminut samassa osoitteessa, Linnankatu 16:ssa, yrityksen perustamisesta asti.